«Бегона» тажриба: симёғочга эълон ёпиштирганлар жазоланади\n10.02.2018 23:49 0 850\nЎз шаҳарлари жозибадорлигини оширишга эътибор қаратган Киев кенгаши (Украина) симёғочларга реклама эълонларини ёпиштирувчиларга қарши курашишга қарор қилди.\nЯнги қоидалар реклама варақларини симёғочлардан ташқари кўча чироқлари, деворлар, бинолар фасадларига жойлаштиришни ҳам ман этади. Муқобил таклиф сифатида маxсус ахборот стендлари ва доскаларини ўрнатиш кўзда тутиляпти, дейилади Киев шаҳар кенгаши матбуот хизмати хабарида.\nШунга қарамасдан, кимда-ким «тизимга қарши чиқиб» рухсат этилмаган жойларга ўз рекламасини ёпиштириб кетаверса, қоидабузарларга ўша реклама эълонида кўрсатилган телефон рақами орқали чиқилиб, маъмурий жаримани тўлаш талаби қўйилади. То жарима тўланмагунича, «рекламачилар» тармоқ бандлигидан потенциал мижозлари билан боғлана олишмаслиги учун, ҳар бир неча дақиқада уларнинг телефонларига автоматик равишда қўнғироқлар амалга оширилаверади.\n«Рақамли Ўзбекистон» форуми дастури эълон қилинди


Тошкентда "Малика" ярмаркаси эгаси алмашди: Дўконлар ёпиқ, тадбиркорлар сарсон (тўплам)\n- "Малика" ярмаркаси эгаси алмашди: Дўконлар ёпиқ, тадбиркорлар сарсон. (ўзбек тилида видео)\n- Президент матбуот хизмати аралашуви билан Дима Қаюм кутубхонаси сақлаб қолинди. (ўзбек тилида видео)\n- Москвада илк ўзбек ММА клуби очилди. (ўзбек тилида видео)\n- Осиё: Қозоғистонда ҳукумат инқирози. Россия компаниялари котировкалари тушиши ва рублнинг курси пасайгани ортидан Ғарб санкциялари Қозоғистонга ҳам таъсир қилмоқда. Қирғизистон президенти бош прокурорни, бош вазир эса – энергетика соҳасининг бошқарувини ишдан олдилар. (видео)\n- Душанбеда Айний уй-музейида таъмирлаш ишлари тугамоқда. (видео)\n- Озарбажон президентни сайламоқда. Асосий номзод – Алиев. Озарбайжонда 11 апрель куни навбатдан ташқари президент сайлови ўтмоқда. (видео)\n- Британия, Франция ва АҚШ Сурия бўйича қарорларни мувофиқлаштирмоқда. АҚШ Сурияга ҳужум қилган тақдирда Россия барча, шу жумладан ҳарбий чораларни кўради. Бу ҳақда Давлат Думанинг мудофаа бўйича қўмита раҳбари Владимир Шаманов эълон қилди. (Директ видеоси)\n- Юлия Скрипаль касалхонадан чиқди, Москва Лондондан "далилларни" талаб қилмоқда. (видео Настоящее время)\n- "Таржимон" газетаси| Тарих ҳақида ҳикоялар. Қрим татарларнинг миллий уйғонишининг асосий фикр тарқатувчиси бўлган биринчи «Терджиман» нашри ва унинг тарихдаги ўрни ҳақида ўзининг янги видеосида Сергей Громенко айтиб бермқода. (Директ видеоси)\n- Тулеев Кемерово вилоятининг парламент раиси этиб сайланди. Кемерово вилоятининг собиқ ҳокими Аман Тулеев 64 киши ҳалок бўлган "Зимняя вишня" савдо марказидаги ёнғиндан кейин истеъфога кетган ва 10 апрель куни Кемерово вилояти Халқ депутатлари Кенгашининг янги раиси этиб сайланди. (Директ видеоси)


«Яшил ҳудуд»га айланадиган, «Янги Тошкент»ни қурамиз» – Шавкат Мирзиёев - EFFECT.UZ\n«Яшил ҳудуд»га айланадиган, «Янги Тошкент»ни қурамиз» – Шавкат Мирзиёев\n. 21:12 | 31.08.2021\nТошкент вилоятида “Янги Тошкент” лойиҳасини амалга ошириш режалаштирилмоқда. Бу ҳақда президент Шавкат Мирзиёев “Янги Ўзбекистон” боғининг очилиш маросимида маълум қилди, дея хабар бермоқда “Газета.uz.\n“Секин-секин Тошкентдан Тошкент вилоятига қараб кетяпмиз. Баҳаво жойларга қараб кетяпмиз. Биз секин-секин “Янги Тошкент”ни қурамиз. Лекин янги баҳаво жойда бўлади. Бу томонга қараб, мана шу одамларимизни ўргатиб, катта лойиҳа устида анчадан бери ишлаяпмиз”, — дейди давлат раҳбари.\n“Кўпларингиз ўйлашларингиз мумкин, нима учун бу Тошкентдан узоқ жойда деб? Тошкентда энди қурилиш қилмаймиз, Тошкентни яшил ҳудудга айлантирамиз”, — дея таъкидлади у.\n“Шу Бўстонлиқ тумани билан келажакда мана шу уйғунликда, иложи борича ҳамма янги қурилишларимизни Тошкентда эмас, янги режалар билан, халқимиз билан битта нарсани айтмоқчиман, ҳар бир қўйган ғиштимизни ҳам халқимиз билан бамаслаҳат қиламиз. Мана шуни ҳамма билиши керак”, — деди президент.\nTeglar:Toshkent, Шавкат Мирзиёев, Янги Тошкент


АКАДЕМИК АКМАЛ САИДОВ: МАРКАЗИЙ ОСИЁ МИНТАҚАВИЙ РИВОЖЛАНИШНИНГ БАРЧА ЖИҲАТЛАРИГА ТАЪСИР КЎРСАТУВЧИ ЖИДДИЙ ГЕОСИЁСИЙ ЎЗГАРИШЛАР ДАВРИДАН ЎТМОҚДА\n“Янги Ўзбекистон” газетасининг 2021 йил 15 июлдаги сонида Олий Мажлис Қонунчилик палатаси Спикерининг биринчи ўринбосари, Фанлар академияси академиги Акмал Саидовнинг “Марказий ва Жанубий Осиёга янгича геосиёсий мезон билан ёндашув" сарлавҳали мақоласи чоп этилди.\nҚуйидаги ушбу мақоланинг тўлиқ матни келтирилмоқда.\n“Замонавий дунё дуч келаётган жадал глобал ўзгаришлар нуқтаи назаридан қараганда, Марказий Осиё ҳудуди минтақавий ривожланишнинг барча жиҳатларига — сиёсат ва иқтисодиёт, экология ва маданий-гуманитар мезонларга таъсир кўрсатувчи жиддий геосиёсий ўзгаришлар даврини босиб ўтаёганини кузатиш мумкин.\nЎзбекистон Президенти Шавкат Мирзиёев 2019 йили Марказий Осиё давлатлари раҳбарларининг Маслаҳат учрашувида қайд этганидек, “Маълумки, Марказий Осиё геостратегик жойлашувига кўра, минг йиллар давомида жаҳон миқёсидаги жараёнлар марказида бўлиб келган. Бизнинг минтақамиз доимо ўзининг бой маданий-тарихий мероси билан Европа, Яқин Шарқ, Жанубий ва Шарқий Осиёни боғлайдиган ноёб кўприк бўлиб хизмат қилган.\nУшбу қутлуғ заминда дунё цивилизацияси ривожига беқиёс ҳисса қўшган буюк гуманист олимлар, мутафаккир ва шоирлар яшаб ижод қилган. Бу ерда улкан табиий захиралар, катта инсоний салоҳият мавжуд”.\nМарказий Осиё тамаддунининг ўзига хослиги\nМарказий Осиё бўйича олиб борилган кўп сонли тадқиқотлар натижалари минтақанинг инсоният ривожланишидаги ўрни нечоғли муҳим эканидан далолат беради. ЮНЕСКО шафелигида чоп этилган олтижилдлик “Марказий Осиё цивилизациясининг тарихи”китоби ана шу масалани ёритишга бағишланган.\nБиринчи хусусият.Бу кўҳна заминда археологлар томонидан аниқланган кашфиётлар, бир томондан, уларнинг бетакрорлигидан, иккинчи томондан — қўшни цивилизациялар билан эрта ва яқин алоқалардан далолат беради.\nБу ерда қарийб уч минг йил аввал Марказий Осиё, Афғонистон ва Эрон халқларининг кўп қиррали маънавий-тарихий ёдгорлиги —“Авесто”яратилган. Илмий тадқиқотлар шуни кўрсатадики, ушбу қадимий ёзма асар яккахудолик (монотеизм) ғоясини илгари суриб, инсоният дунёқарашига, фалсафа, давлат ва ҳуқуқ тизимининг ривожланишига, дунёда яхшиликнинг ёмонлик устидан ғалабаси ғоялари тарқалишига, адолатли ижтимоий бошқарув, эзгу иш ва эзгу амал, муносабатларнинг ўзаро ҳурмат ва ишонч тамойиллари асосида қурилиши каби омилларга жиддий таъсир кўрсатган.\nИккинчи хусусият. Марказий Осиё минтақасида давлатчилик асослари шаклланган ва Ҳараппа цивилизацияси, Сўғдиёна, Бақтрия, Хоразм, аҳамонийлар давлати, Юнон-Бақтрия ва Кушонподшолиги, Турк хоқонлиги, Темурийлар ва Бобурийлар салтанатлари тарихда чуқур из қолдирган.\nУчинчи хусусият. Ривожланган инфратузилма минтақа халқларига асрлар давомида Қадимги Рим, Қадимги Хитой (Буюк Ипак йўли) билан муваффақиятли савдо-сотиқ олиб бориш имконини берди. Ҳиндистон билан савдо ишларини юритишда энг оммавий йўналишлардан бири (Буюк ҳинд йўли)Қадимги Бақтрия орқали ўтган.\nЖадал савдо алоқалари, миграция оқими, илмий ғоялар ва ўзаро маданиятлар алмашинуви Марказий Осиё билан қўшни Жанубий Осиё ўртасида яқин ҳамда кўп қиррали ҳамкорликни шакллантирди.\nТўртинчи хусусият. Ушбу икки минтақанинг ўзаро ҳамкорлиги тарихи умумжаҳон ривожланиш жараёнига жиддий таъсир кўрсатди. Буулкан ҳудудни ҳақли равишда жаҳон цивилизациясининг энг қадимги бешиги, деб аташ мумкин.\nМасалан, Марказий Осиёнинг Жануби-ғарбий ҳудудидаги энг кўп ўрганилган маданий ёдгорликлар орасида Олтинтепа цивилизацияси мавжуд. Археологларнинг топилмалари Олтинтепа цивилизациясининг Месопотамия ва Ҳинд водийси маданиятлари, шунингдек, Яқин Шарқдаги Элам давлати билан яқин алоқаларидан далолат беради.\nБешинчи хусусият. Марказий ва Жанубий Осиё халқлари умумий маънавий-ахлоқий қадриятларга эга бўлиб, бу уларнинг буюк шоиру алломалари — Юсуф Хос Ҳожиб, Жалолиддин Румий, Абдураҳмон Жомий, Алишер Навоий, Муҳаммад Ҳайдар, Махтумқули, Мирзо Ғолиб, Рабиндранат Тагор, Абай, Садриддин Айний ва бошқаларнинг ижодида ўз ифодасини топган.\nЯнги тарихий давр, яъни жаҳон салтанатларининг “катта ўйини” даврига келиб эса, асрлар давомида қарор топган узвий алоқалар, афсуски, узилиб қолди.\nЎзбекистон Президентининг минтақавий ўзаро муносабатларни тиклаш бўйича ташаббуслари\nЎзбекистон Республикаси Президенти Шавкат Мирзиёев минтақамизнинг жадал ривожланиш истиқболлари ва жаҳон иқтисодиётига интеграциялашувини стратегик жиҳатдан теран кўра билгани туфайли Марказий ва Жанубий Осиё ўртасидаги тарихий алоқаларни тиклаш ташаббусини илгари сурди.\nУшбу геосиёсий ёндашув ташқи алоқаларнинг истиқболли йўналишларини ривожлантириш орқали минтақамизнинг улкан савдо-иқтисодий, инвестициявий, транспорт-транзит, илмий ва интеллектуал салоҳиятини рўёбга чиқариш учун вужудга келаётган янги имкониятларни тушунишга асосланган.\nҲозирги пайтда ҳар икки минтақа ўртасида ўзаро алоқаларни тиклаш учун объектив омиллар мавжуд. Бугунги кунда Марказий ва Жанубий Осиё мамлакатлари изчиллик билан амалга оширилаётган миллий стратегиялар ва тузилмавий ислоҳотлар туфайли иқтисодий ўсиш ва барқарор ривожланиш йўлидан изчил ҳаракатланмоқда.Шу билан бирга, энг аввало, савдо, саноат, инвестициялар, энергетика, транспорт коммуникациялари ва инфратузилма, сувдан фойдаланиш, таълим, хавфсизлик, экология, ижтимоий муҳит сифати ва аҳоли турмуш шароитини яхшилаш соҳаларида минтақавий ривожланишнинг долзарб масалаларини самарали ҳал қилишга интилмоқда.\nАҚШлик эксперт Ф.Старрнинг фикрича, “Президент Шавкат Мирзиёевнинг трансминтақавий ўзаро боғлиқлик ташаббуси халқаро аҳамиятга эга. Шу маънода, ушбу ташаббуснинг амалга оширилиши Ўзбекистоннинг глобал кун тартибини шакллантирувчи саноқли давлатлар сафидан ўрин эгаллашига олиб келади”.\nБу, ўз навбатида, Шавкат Мирзиёевнинг Президентлиги даврида Ўзбекистон нафақат ўз атрофида Марказий Осиё давлатларини бирлаштира оладиган минтақавий етакчи мақомини мустаҳкамлашга, балки қўшни мамлакатлар учун ҳам уларнинг манфаатларини илгари сурувчи ишончли етакчи бўлишга қодир давлатга айланганини яққол намоён этади.\nМарказий Осиё — хавфсизлик, изчиллик ва\nбарқарор ривожланиш минтақаси\nХорижлик халқаро экспертларнинг эътирофича, ҳозирги пайтда бунинг учун зарур ва қулай шарт-шароитлар яратилган. Сўнгги йилларда Марказий Осиёда оламшумул ўзгаришлар амалга оширилди ва буларнинг барчаси сиёсий ишончнинг мустаҳкамланиши, яқин қўшничилик алоқаларининг изчиллик билан ривожланиши, кўп қиррали ҳамкорлик ва стратегик шериклик тимсолида ўз ифодасини топмоқда. Аввалги тарқоқлик ўрнини эндиликда минтақа мамлакатларининг ўзаро аҳиллиги, қалин дўстона муносабатлари ва янадафаол ҳамда манфаатли ҳамкорлиги эгалламоқда.\nУшбу ижобий ўзгаришларнинг замирида Ўзбекистон Президентининг ташаббуси билан бошланган ташқи сиёсатнинг “қайта йўлга қўйилиши” турибди. Бу муҳим жараён аввалбошданоқ қўшни мамлакатлар билан мураккаб масалалар ечимини излашга йўналтирилди. Бундай тўғри ёндашув минтақанинг ялпи сиёсий-иқтисодий ва маданий-гуманитар манзарасига ижобий таъсир кўрсатмай қолмади. Ушбу сиёсат асосини “Марказий Осиёни хавфсизлик, изчиллик ва барқарор ривожланиш минтақасига айлантириш устуворлиги” ташкил этади.\nМарказий Осиё давлатлари раҳбарлари маслаҳат учрашувини ташкил этиш ташаббусининг амалга оширилиши минтақамизнинг сиёсий ҳаётида муҳим воқеа бўлди. 2019 йил 29 ноябрда Тошкентда бўлиб ўтган Марказий Осиё саммити иштирокчиларининг қўшма баёнотида таъкидланганидек, “Марказий Осиёда шаклланган минтақавий яқинлашув тенденцияси — бу тарихан қарор топган воқеликдир”.\nМинтақавий ҳамкорликка қўшимча туртки бериш мақсадида 2020 йилда Ўзбекистон Президенти томонидан Тошкент шаҳрида Марказий Осиё тадқиқотлари халқаро институтини ташкил қилиш тўғрисида қарор қабул қилинди. Ушбу янги илмий тадқиқот институтининг мақсади минтақа мамлакатлари ўзаро ҳамкорлигининг сиёсий-ҳуқуқий, савдо-иқтисодий, гуманитар ва бошқа жиҳатларини таҳлил этиш, Марказий Осиёнинг тарихий-маданий меросини тадқиқ қилиш, миллий маданий қадриятларни асраб- авайлаш ва мустаҳкамлаш бўйича қўшма лойиҳаларни амалга оширишдан иборат.\nҲозирги пайтда минтақамизда, коронавирус пандемиясининг оқибатларига қарамай, ҳамкорликнинг чуқурлашуви бўйича барқарор тенденция кузатилмоқда. Эътиборли жиҳати шундаки, Жаҳон банки минтақада 2021 йилда 3,7 фоиз, 2022 йилда 4,3 фоизгача иқтисодий ўсиш бўлишини тахмин қилмоқда.\n70 миллиондан кўп аҳолига эга Марказий Осиё кенг кўламли иқтисодий, энергетик, транзит-транспорт, аграр, шунингдек, интеллектуал ресурсларга бойдир.\n“Boston Consulting Group” халқаро консалтинг компанияси маълумотларига кўра, минтақа иқтисодиёти реал секторининг инвестициявий салоҳияти 40–70 миллиард АҚШ долларини ташкил этади. Умуман, Марказий Осиёнинг тўғридан тўғри хорижий инвестицияларни жалб қилиш бўйича салоҳияти 170 миллиард АҚШ долларига тенг.\nДунёда тўғридан-тўғри хорижий инвестициялар ҳажмининг глобал кўламда камайиб бориши асносида Марказий Осиё мўътадил ўсиш суръатини намойиш этмоқда ва халқаро сармоя учун янги “фронтир”га, яъни тарихий аҳамият касб этадиган маконга айланиши ҳеч гап эмас.\nАйни пайтда денгизга олиб чиқадиган йўли бўлмаган ва энг яқин бандаргоҳлардан уч минг километр олисда жойлашган Марказий Осиё мамлакатларининг геосиёсий барқарорлиги ва мўътадил иқтисодий ривожланиши кўп жиҳатдан ялпи мақсадларга эришиш ва стратегик вазифаларни ҳал қилиш мақсадида яқиндан минтақавий ҳамкорлик қилишга боғлиқ.\nШундай қилиб, Марказий Осиё минтақалараро ҳамкорлик босқичининг тамомила янги босқичига кўтарилиш учун сиёсий жиҳатдан ҳар томонлама мувофиқлаштирилган хатти-ҳаракатларни амалга ошириши жуда ҳам муҳим. Шу нуқтаи назардан, Жанубий Осиё минтақаси Марказий Осиё учун ташқи иқтисодий ҳамкорликнинг ўта муҳим стратегик йўналишини тақдим этади.\nЖанубий Осиё: геоиқтисодий салоҳият\nЖанубий Осиёнинг жаҳон хўжалик алоқалари тизимидаги роли ва таъсири тобора ортиб бормоқда. Умумий аҳоли сони қарийб икки миллиард кишига тенг бўлган, ЯИМ йилига 6,6–7,2 фоиз ўсаётган, номинал ЯИМ 3,461 триллион долларни ташкил этувчи ушбу минтақа бугунги кунда глобал иқтисодий марказлардан бири ҳисобланади.\nҲар икки минтақа ўртасида товар алмашинуви ҳажми ортиб бормоқда. Хусусан, 2020 йил якунига кўра, Ўзбекистоннинг Жанубий Осиё давлатлари билан ташқи савдосининг умумий ҳажми 1,38 миллиард долларни (ёки 3,8 фоиз) ташкил этган. Қозоғистоннинг Жанубий Осиё мамлакатлари билан савдосининг умумий ҳажми 2,3 миллиард долларга (2,3 фоиз) тенг. Умуман олганда, 2020 йил якунларига кўра, Марказий Осиёдаги барча давлатларнинг Жанубий Осиё мамлакатлари билан товар айланмаси қарийб 4,4 миллиард долларни ташкил этди. Демак, келгусида бу тенденция тобора ва тез суръатларда кучайиб бориши тайин.\nМарказий Осиё мамлакатларининг энергетика салоҳиятига Жанубий Осиёнинг жадал ривожланаётган иқтисодиётида талаб изчил кучаймоқда. Бу Марказий Осиёдан Афғонистон орқали жанубий йўналишда электр энергияси узатиш тармоғи қурилиши бўйича лойиҳаларнинг муваффақиятли амалга оширилиши учун шарт-шароит яратади. Марказий ва Жанубий Осиё энергетика нуқтаи назаридан бир-бирини тўлдиради. Сўнгги ўн йилликда Марказий Осиё давлатларидан Покистон ва Ҳиндистонга газ ҳамда электрэнергиясини экспорт қилиш бўйича лойиҳалар ишлаб чиқилаётгани бежиз эмас.\nАна шундай лойиҳалар орасида Афғонистон электр энергетикасини ривожлантириш бўйича CASA-1000 ва Покистон, келажакда эса Ҳиндистон иштирокида минтақавий электр тармоғини ривожлантириш бўйича лойиҳалар, Туркманистон — Афғонистон — Покистон — Ҳиндистон (ТАПҲ) газ қувурини ўтказиш, шунингдек, Афғонистон Ислом Республикаси энергия тизимини Ўзбекистон ва минтақанинг энергия тизимига улаш имконини берувчи “Сурхон — Пули Хумри”электр энергияси узатиш тармоғини қуриш бўйича лойиҳалар алоҳида ўрин тутади.\nҚўшма ишлаб чиқариш инфратузилмаси ва тегишли кенг кўламли коммуникация тармоғи яратилмаса, минтақавий интеграция самара бермайди. Бу ўринда Марказий Осиё минтақасининг муҳим транспорт коммуникациялари узели сифатидаги стратегик аҳамияти каттадир. Минтақамизяқин орада Шимол ва Жануб, Ғарб ва Шарқ ўртасида боғловчи бўғинга айланиши мумкин ва шундай ҳам бўлмоқда. Айни пайтда минтақа ўзининг транспорт-коммуникация салоҳиятини ва денгиз бандаргоҳларига чиқиш имкониятини ошириб бормоқда.\nҲинд океани томон янги транспорт йўлакларининг очилиши Марказий Осиё мамлакатларига Ҳиндистон, Покистон ва Жанубий Осиёнинг бошқа мамлакатлари билан савдо қилишда қитъалараро ташувлар имкониятини яратади. Айни пайтда Шимол — Жануб йўналишида юклар оқимининг кўпайиши Ғарб — Шарқ йўналиши бўйича савдо айланмасининг транспорт-логистика муаммоларини самарали ҳал қилишга, Европа Иттифоқидан ХХРга юкларнинг ҳаракатланишига нисбатан Хитойдан Ғарб томон юк оқимининг кўпайиши билан боғлиқ мувозанатсизликни тўғрилашга ҳам ёрдам бериши мумкин.\nАСЕАН ва умуман, Осиё-Тинч океани минтақаси мамлакатлари Жанубий ва Марказий Осиё минтақаларининг ўзаро транспорт боғлиқлигини яхшилашда том маънода ишончли ва ҳурматга сазовор ҳамкорларимизга айланишлари мумкин. Натижада улар Ҳинд океани бандаргоҳлари ҳамда Жанубий ва Марказий Осиё темир йўллари орқали Евроосиё ва Шарқий Европа бозорларига янада қулай чиқиш имкониятини қўлга киритади.\nАфғонистон –минтақани ўзаро боғловчи марказ\nМарказий ва Жанубий Осиё ўртасидаги минтақавий ўзаро боғлиқликнинг асосий бўғини — умумий минтақамизнинг ажралмас қисми ҳисобланган Афғонистондир. Бугунги кунда Афғонистоннинг халқаро инфратузилма лойиҳаларига интеграциялашуви ва Марказий Осиё давлатларини Жанубий Осиё минтақаси билан боғлашга мўлжалланган транспорт йўлакларини ривожлантиришнинг янги стратегик имкониятлари очилмоқда.\nШу сабабли БМТ Бош Ассамблеясининг 75-сессиясидаги нутқи доирасида давлатимиз раҳбари томонидан минтақамизнинг глобал иқтисодий ва транспорт йўлакларига чуқур интеграциялашувини таъминлаш учун БМТ шафелигида Транспорт-коммуникация алоқаларини ривожлантириш минтақавий марказини очиш ташаббуси илгари сурилди.\nГерманиялик эксперт Г.Кнабенинг таъкидлашича, Афғонистон азалдан транзит мамлакат — тарихан трансминтақавий ўзаро боғлиқликнинг асосий бўғини, таъбир жоиз бўлса, ҳамкорлик кўприги ҳисобланади. Бинобарин, Афғонистоннинг кейинчалик йўқолиб қолган ана шу ўта муҳим ролини тиклаш орқали икки минтақа ўртасидаги барқарорликни “жипслаштирувчи” механизмга эга бўлишимизга шубҳа йўқ.\nРоссиялик эксперт Т.Бордачёв эса Ўзбекистоннинг трансминтақавий лойиҳаларни амалга оширишни биринчи ўринга қўйиши мутлақо тўғри, чунки ушбу лойиҳалар Афғонистонда тинчлик учун ўзаро мақбул формулани қидириб топишнинг асосий драйверларига айланиши мумкин, деган фикрда.\nЭкспертларнинг таъкидлашича, Афғонистоннинг иқтисодий реконструкцияси учун янада қулай шароит яратиш, унинг минтақавий савдо-иқтисодий алоқаларга янада самарали интеграциялашуви ва ушбу мамлакатда узоқ муддатли тинчлик ўрнатиш ҳамда барқарор ривожланишига қўшни давлатларнинг қизиқишини мустаҳкамлаш — буларнинг барчаси Марказий ва Жанубий Осиёнинг ўзаро боғлиқлигини ривожлантириш дастурининг улкан самараси бўлиши тайин.\nШундай қилиб, Ўзбекистон ташаббуси билан “Мозори шариф — Кобул — Пешовар” темир йўлининг қурилиши Афғонистон ташқи савдосининг 50 фоиз ўсишини таъминлаши ва транзитдан Кобулга йилига 400–500 миллион доллар даромад келиши мумкин.\nЎз навбатида, Жанубий Осиё мамлакатлари нуқтаи назаридан ушбу темир йўл тармоғининг ишга туширилиши Марказий Осиё, МДҲ ва Европага товарлар етказиб бериш муддатини сезиларли даражада қисқартиради. Марказий Осиё мамлакатлари нуқтаи назаридан эса трансафғон йўлаги Жанубий Осиёнинг истиқболли бозорларига мутлақо янги ва энг қисқа йўлни очиб беради.\nУмуман олганда, ушбу магистралнинг ишга туширилиши Марказий ва Жанубий Осиё мамлакатларининг инклюзив иқтисодий ривожланишга эришиши учун қудратли платформани яратади. Лойиҳа Афғонистон ички транспорт-коммуникация тармоғини кенгайтириш, Марказий ва Жанубий Осиёнинг янада кенг инфратузилмавий ўзаро боғлиқликнинг ажралмас қисмига айланишига хизмат қилади.\nРоссия, Хитой ва АҚШ мазкур лойиҳани қўллаб-қувватлашини маълум қилди. Жаҳон банки, ОТБ, ЕТТБ, ИТБ, ОИИБ, Халқаро тараққиёт молия корпорацияси вакиллари Пешовар йўналишида темир йўл қурилишига қизиқиш билдирди.\nМарказий Осиё давлатлари ва Эрон орқали Ҳиндистонга, Яқин Шарқ мамлакатларига ҳамда қайтиш йўналишида — Евроосиё ва Хитой томон транспорт инфратузилмасини ривожлантириш ҳамда товарлар транзити Афғонистонга ҳам сезиларли самара келтириши мумкин.\nБу йўналишда Шимол — Жануб ва Ғарб — Шарқ йўналишлари бўйлаб транспорт йўлакларини боғлайдиган Марказий Осиё транспорт йўлаклари ривожланиши алоҳида аҳамиятга эга. “Хитой — Қирғизистон — Ўзбекистон” темир йўл лойиҳасининг “Бир макон, бир йўл” кенг транспорт йўлаклари тармоғига киритилиши ва Ҳинд океани портларига чиқиши Афғонистоннинг халқаро ва минтақавий иқтисодий жараёнларга фаол боғланишини таъминлайди.\nТрансминтақавий магистраллар билан уланадиган “Мозори шариф — Кобул — Пешовар” трассаси каби йирик иқтисодий лойиҳалар Афғонистон инқирозини тинч йўл билан ҳал этиш ва бу мамлакатнинг иқтисодий тараққиёти йўлидаги бирлаштирувчи саъй-ҳаракатларнинг бошланишидир.\nИкки минтақанинг ўзаро транспорт-иқтисодий боғлиқлигини мустаҳкамлаш Осиё қитъаси бўйлаб савдо-иқтисодий алоқаларнинг ривожланишига катта ижобий таъсир кўрсатиши, Марказий Осиё минтақаси йирик транспорт ва кейинчалик иқтисодий марказга айланиши муқаррар.\nХалқаро анжумандан кутилаётган натижалар\nЎзбекистон Республикаси Президенти ташаббуси билан 15-16 июль кунлари Тошкент шаҳрида “Марказий ва Жанубий Осиё: минтақавий боғлиқлик. Таҳдидлар ва имкониятлар” мавзусидаги халқаро конференция ташкил этилмоқда.\nКонференция якунларига кўра, биринчи навбатда, икки минтақанинг транспорт ва транзит салоҳиятини амалиётга жорий этиш, истиқболли бозорларга чиқиш, экспортни кенгайтириш, инвестициялар, инновациялар ва технологияларни жалб этиш, гуманитар ва сайёҳлик алмашинувларини фаоллаштириш бўйича аниқ таклиф ва ташаббуслар илгари сурилиши кутилмоқда.\nИккинчидан, ушбу минтақаларда инновацион муҳит яратиш, йирик инфратузилмавий лойиҳаларни амалга ошириш, албатта, замонавий транспорт-коммуникация инфратузилмаси, Марказий Осиёни Жанубий Осиё ва бошқа минтақалар билан боғлайдиган телекоммуникация, ишлаб чиқариш ва технологик тармоқларни ривожлантириш учун кучли туртки бўлади.\nУчинчидан, энг муҳими — минтақалараро ўзаро боғлиқликни мустаҳкамлаш ташаббуси дунёнинг кенг, стратегик жиҳатдан муҳим ҳудудида инновацион иқтисодий ўсиш, барқарор тараққиёт ва тинчликни таъминлашга қаратилган бўлиб, унинг олға ривожланиши яқин ўн йилликда кўп жиҳатдан дунё ривожланиши динамикаси ва характерини белгилаб беради.\nТўртинчидан, халқаро конференция натижалари нафақат Президент Шавкат Мирзиёев улкан интеграция лойиҳаси ғоясининг муаллифи эканини шоён этади, айни чоғда Ўзбекистонга минтақавий ўзаро боғлиқлик сари улкан трансминтақавий йўлни очишга ҳаракат қилаётган ўзига хос "локомотив", яъни етакчи мақомини ҳам тақдим этади.\nБешинчидан, хорижлик экспертлар давлатимиз раҳбари ташаббусига Ўзбекистоннинг замонавий ташқи сиёсат стратегиясининг мантиқий давоми сифатида баҳо берадилар. Анжуман доирасида Тошкент ташқи ҳамкорларни субминтақавий миқёсдаги лойиҳаларни амалга оширишда ўзаро манфаатли ҳамкорликка чақиради. Бу дадил одимлар бугунги кунда Ўзбекистоннинг бутун дунё қўллаб-қувватлаётган Афғонистон борасидаги сиёсатини, айниқса, ҳар жиҳатдан тўлдиради.\nДарҳақиқат, Шавкат Мирзиёев сиёсий башорат, яъни олдиндан кўра билиш ва тўғри чамалашдек ноёб қобилиятга эга”.\n(“Янги Ўзбекистон” газетаси, 2021 йил 15 июль)


Ўзбекистон-Озарбойжон стратегик шериклигини чуқурлаштириш тўғрисида декларация имзолагани ва айнан шу ерда бу икки давлатнинг ИККИ ҲАҚИҚИЙ лидери бўлмагани ҳақида - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n21:33 - Ўзбекистон-Озарбойжон стратегик шериклигини чуқурлаштириш тўғрисида декларация имзолагани ва айнан шу ерда бу икки давлатнинг ИККИ ҲАҚИҚИЙ лидери бўлмагани ҳақида\nЎзбекистон Президентининг Кўксаройда ўтган самарали музокаралар якунида ҳужжатларни имзолаш маросими бўлибди, Президент Шавкат Мирзиё ва Президент Илҳом Алиев Ўзбекистон ва Озарбойжон ўртасидаги стратегик шерикликни чуқурлаштириш ва ҳар томонлама ҳамкорликни кенгайтириш тўғрисидаги декларацияларни имзолашибди.\nШу билан бирга, давлат раҳбарлари ҳузурида икки мамлакат ҳукуматлари, вазирлик ва идоралари ўртасида 18 та ҳужжат имзолашибди. Ҳудудлараро ҳамкорлик, саноат, халқаро автомобиль қатнови, ноқонуний миграцияга қарши курашиш, ўсимликлар карантини ва ҳимояси соҳаларидаги ҳамкорлик, ҳарбий ва ҳарбий-техникавий ҳамкорлик тўғрисидаги битимлар ҳамда туризм соҳасидаги ҳамкорлик дастури шулар жумласидандир.\nУшбу ҳужжатлар Ўзбекистон ва Озарбойжон ўртасидаги ҳамкорликнинг ГЎЁКИ қатор истиқболли йўналишларида амалий шерикликни мустаҳкамлашга хизмат қилармиш.\nҲамма нарса, айнан шу ердан бошланади. Нимамиш, 2 давлат ўртасидаги ШУНАҚА АЛОҚАЛАР бўлса эди, шунақа алоқалардан кейин ҲАММА НАРСА имзоланган бўларди. Муҳим бўлгани, бу учрашувларда 2 мамлакатнинг МУХОЛИФАТ ва ДАВЛАТ МУТАХАСИСЛАРИ бўлмагани сабабли, учрашув МУТЛАҚО фойдасиз ўтибди.\nХуллас, шунақа бекорчи имзоланишлар ва бекрорчи имзолашлар бўлибди. Ваҳолангки, бу икки давлатнинг одамлари орасида “Бирлик” Партияси лидери Абдураҳим Пўлат ва Озарбойжон Халқ Фронти Партияси лидери Али Керимли шу ерда бўлишса эди, жуда катта иш бўларди. Аммо, улар бу учрашувга келмадилар, учрашувда бундай катта мувафаққият бўлмади. Нима ҳам дердик, БЎЛАР ИШ бўлди, бўлмагани бўлмади!!!


АҚШда 86 ёшли заргарлик буюмлари ўғриси қўлга олинди\nТеглар: Жиноят, АҚШ\nДобавлено: 16.12.2016, 19:21\nАҚШда “Заргарлик буюмлари ўғриси”, деб ном қозонган 86 ёшли аёл, Дорис Пейн (Doris Payne) қўлга олинди, деб хабар берди “lenta.ru” нашри.\nTime нашрининг хабар беришича, 86 ёшли аёл Жоржия штатидаги Данвуд шаҳрида жойлашган Von Maur савдо марказидан нархи 2000 доллар бўлган маржонни ўғирлаётганда қўлга олинган. Пенсоионер аёл ўғриликда айбланиб, Иллинойс штати, Де-Калб шаҳридаги қамоқхонага юборилган.\n2015 йилнинг октябрь ойида Пейн Атлантадаги савдо марказлардан бирида 690 долларлик сирғани чўнтагига жойлаётганда қўлга олинган эди. Аёл ўз ўғирлик карьераси давомида икки миллион долларлик заргарлик буюмларини ўғирлаган. 2013 йилда Калифорния штатидаги заргарлик дўконидан 40 минг долларлик узукни олиб чиқиб кетаётганда ҳам ушланган, умумий ҳисобда 20 марта ўғирлик устида қўлган олинган. Пейн Парижда, Монакода ва Токиода ҳам ўғирлик қилганини тан олди.\nПолиция берган маълумотга кўра, Пейн жиноятни бир хил схемада амалга оширган. У заргарлик дўконига келиб, бир қанча, асосан бриллиантли заргарлик буюмларини кўрсатишни сўраган. Томоша қилиш жараёнида заргарлик буюмлардан бирини чўнтагига солиб, ўғирлаган. У 1950 йилдан бери ўғирлик билан шуғулланиб келган.\n2013 йилда унинг ҳаётига бағишлаб, “Дорис Пейннинг ҳаёти ва жиноятлари” номли фильм суратга олинган. Унда бош ролни актриса Холли Берри ўйнаган.


ЎзА - Ўзингизни ва яқинларингизни азобга қўйманг!\n06.08.2018 13:18 Чоп этиш версияси\nЎзингизни ва яқинларингизни азобга қўйманг!\nИнсон ҳаёти давомида дуч келадиган ҳар қандай синов, қийинчилик ва мусибатларга сабр қилиб, Аллоҳ таолонинг раҳматидан умидвор бўлиб яшаса, Яратганнинг раҳматини топади.\nБунинг учун турли шайтоний васваса, тушкунлик ва умидсизликка берилмай, ИНСОН деган улуғ номга мувофиқ иш тутиши керак бўлади. Зеро, Аллоҳ таоло Одам фарзандларини мукаррам қилиб яратган. Бу ҳақда Қуръони каримда шундай дейилади:\n“Дарҳақиқат, (Биз) Одам фарзандларини (азиз ва) мукаррам қилдик ва уларни қуруқлик ва денгизга (от-улов ва кемаларга) миндириб қўйдик ҳамда уларга пок нарсалардан ризқ бердик ва уларни Ўзимиз яратган кўп жонзотлардан афзал қилиб қўйдик”. (Исро сураси, 70-оят).\nШунга қарамай, кейинги вақтларда жамиятимизда айрим кишилар айниқса, хотин-қизлар, ёшлар билиб-билмай, ўз жонига қасд қилиб, Аллоҳ таоло ато этган ҳаёт нурини бевақт ўчиришга, икки дунёда абадий лаънат ва дўзах азобига дучор бўлишдек оғир гуноҳга қўл урмоқдалар. Динимиз таълимотида инсоннинг ўз жонига қасд қилиши жуда ҳам қаттиқ қораланади.\nАллоҳ таоло айтади: “...ўзларингизни ўлдирмангиз! Албатта, Аллоҳ сизларга раҳм-шафқатлидир”. (Нисо сураси, 29-оят).\nКўплаб саҳиҳ ҳадисларда ҳам ўз жонига қасд қилиш оғир гуноҳ экани ва унга қўл урган банда жаҳаннам ўти билан абадий азобланиши таъкидланади.\nАбу Ҳурайра розияллоҳу анҳудан ривоят қилинган ҳадиси шарифда Расулуллоҳ саллоллоҳу алайҳи васаллам бундай дейдилар: “Ким тоғ тепасидан ташлаб, ўзини-ўзи ўлдирса, ўлгандан сўнг жаҳаннамда ҳам шу хил азобга гирифтор бўлади. Агар заҳар ичиб ўзини-ўзи ўлдирса, жаҳаннамда ҳам абадий шу азобга мубтало бўлади. Ким ўзини темир парчаси билан ўлдирса, ўша кимса темир парчаси қорнига суқилган ҳолда жаҳаннам ўтида абадий қолади”. (Имом Бухорий ва Имом Муслим ривояти).\nЯна бошқа бир ҳадиси шарифда бундай дейилган: Абу Ҳурайра розияллоҳу анҳудан ривоят қилинган ҳадиси шарифда Расули акрам саллоллоҳу алайҳи васаллам “Ким ўзини-ўзи бўғиб ўлдирса, дўзахда ҳам шу хил азобда қолади ва ким ўзини олов билан ўлдирса, дўзах оловида ҳам худди шундай азобда қолади”,деганлар (Имом Бухорий ривояти).\nИнсон борки, бошига турли мусибат ва муаммолар тушади. Бу мусибатларни енгиб ўтиш ҳақиқий мусулмон кишининг ишидир. Бирор синов келса, осмону фалакни бошига кўтариб аюҳаннос солиб, дод-фарёд қилиш, ўз жонига қасд қилишни барча ташвишлардан қутулишнинг ягона йўли, деб билиш – иймоннинг заифлигидан. Ваҳоланки, бу йўл ечим эмас, балки энг буюк азоб-уқубатнинг бошланишидир.\nЖундаб ибн Абдуллоҳ розияллоҳу анҳудан ривоят қилинишича, Набий саллоллоҳу алайҳи васаллам шундай деганлар:“Сизлардан олдин ўтган қавм орасида бир яраланган кимса бор эди. У оғриққа чидай олмасдан, қўлига пичоқ олиб, яраланган қўлини кесди. Натижада у қон йўқотиш туфайли вафот этди. Шунда Аллоҳ таоло “Бандам ўзини-ўзи ўлдириб, менинг унга берган умримга шукр қилмай, шошилди. Шунинг учун унга жаннатни абадий ҳаром қилдим”, деди. (Имом Бухорий ва Имом Муслим ривояти).\nУшбу ҳадиси қудсий мазмунига кўра, ўзини-ўзи ўлдирган банда жаннатдан абадий маҳрум қилинар экан.\nАфсус ила зикр қилиб ўтиш лозимки, бугун ҳам кишилар орасида ўз жонига қасд қилиш ҳолатлари учраб турибди. Бу мудҳиш ҳолатлар ислом шариатида қоралангани баробарида Аллоҳ таолонинг қазойи қадарига ҳам туғён қилиш саналади. Қолаверса, киши бу ҳаракати билан ўз ота-онаси, хешу-ақраболарини ҳам оғир кулфатга солиб қўяди. Бунинг оқибатида болалар етим қолмоқда, оилалар пароканда бўлмоқда.\nПрезидентимиз раислигида жорий йил 27 июль куни жиноятчиликнинг барвақт олдини олиш борасидаги ишларнинг бугунги ҳолати, бу борада ички ишлар органлари ва бошқа давлат идораларининг масъулиятини янада ошириш, тизимда мавжуд муаммо ва камчиликларни бартараф этиш масалаларига бағишлаб ўтказилган видеоселектор йиғилишида таъкидланишича, ўтган 6 ойда 2066 нафар юртдошимиз ўз жонига қасд қилган. Минг афсуски, уларнинг 1251 нафари вафот этган. Охирги икки ҳафтада 79 шундай ҳодиса рўй берибди.\nБу рақамлар ҳар бир мўмин-мусулмоннинг қалбини ларзага солади. Самарқанд вилоятида ҳам бундай ҳолатлар учрамоқда. Маълумотларга кўра, йилнинг биринчи ярмида 194 нафар фуқаро ўз жонига қасд қилиб, уларнинг 106 нафари вафот этган. Ушбу ҳолатларни жойига бориб ўрганганимизда, оиладаги кичик бир келишмовчилик, бир-бирини тушунмаслик ёки айрим ижтимоий-иқтисодий, маиший муаммолар бунга сабаб бўлгани аниқланмоқда. Ҳар қандай ижтимоий ва иқтисодий муаммони сабру қаноат ва ҳусни тадбир билан ҳал қилса бўлади. Аммо бесабрлик ила ношукрлик қилинса, оқибати хайрли бўлмайди!\nАллоҳ таоло бизга омонат қилиб берган ҳаёт неъматини ва умримиз йилларини солиҳ амаллар қилишга, савобли ишлар билан ўтказишга, кундалик ҳаётий қийинчилик ва муаммоларимизни ақл-заковат билан ҳал этишга ҳаракат қилиш ва Аллоҳ таолонинг раҳматидан умидворлик билан яшашга интилиш – ҳақиқий иймонли инсоннинг баркамол фазилати ҳисобланади.\nвилоят бош имом хатиби


АҚШ Ўзбекистонга қатор маҳсулотларни экспорт қилишига рухсат берди - UzNews.uz\nЭнди Ўзбекистон АҚШга бешдан ортиқ қуруқ мева ва бошқа қишлоқ хўжалиги маҳсулотларини экспорт қила олади.\nАҚШ Қишлоқ хўжалиги вазирлиги ҳузуридаги Ҳайвонлар ва ўсимликлар саломатлигини назорат қилиш хизмати (APHIS) Ўзбекистон қишлоқ хўжалиги маҳсулотларини баҳолаш жараёнини якунлади. Бу ҳақда АҚШнинг Ўзбекистондаги Элчихонаси маълум қилди.\nAPHIS тижорий директори Пракеш Хеббар сўзларига кўра, АҚШ Қишлоқ хўжалиги вазирлиги Ўзбекистонга ловия, мош, нўхат, бодом, ёнғоқ, майиз, қуритилган ўрик, олхўри ва анжир меваларини экспорт қилишига рухсат берди.\n“Тез орада америкалик истеъмолчилар Ўзбекистоннинг мазали таъмидан баҳраманд бўлишлари мумкин”, дейилади элчихона хабарида.


Тадбиркорлар биноларни ижарага олиб, улардан тижорат мақсадида фойдаланишлари мумкин экан. 31.07.2017, Sputnik Ўзбекистон\n19:27 31.07.2017 (янгиланди: 21:26 31.07.2017)\nТадбиркорлар биноларни ижарага олиб, улардан тижорат мақсадида фойдаланишлари мумкин экан.\nTOШКЕНТ, 31 июл — Sputnik. Самарқандда шаҳрида жойлашган қадимий масжид ва мажмуалар ижарага берилади. Давлат рақобат қўмитаси хабарига кўра, тадбиркорлар қўйидаги объектларни 5 йилгача бўлган муддатга ижарага олиб, улардан тижорат мақсадида фойдаланишлари мумкин экан.\nГап, хусусан, қуйидаги объектлар ҳақида кетмоқда:\n1. Янги Хайробод масжиди, Самарқанд шаҳар, Даҳбед кўчаси, 50уй;\n2. Шайх-ул-Ислом мажмуаси Самарқанд шаҳар, Даҳбед кўчаси, 99уй;\n3. Ёмини мажмуаси Самарқанд шаҳар, Чимкент кўчаси, 91 уй;\n4. "Кўк масжид" масжиди Самарқанд шаҳар Абдурасулов кўчаси, 64 уй;\n5. "Ургути" масжиди Самарқанд шаҳар, Панжакент кучаси\n6. "Махмуди Хоразми" масжиди Самарқанд шаҳар, Бухоро кўчаси, 2 уй\nДавлат рақобат қўмитасининг Самарқанд бўлими мутахассиси Бекзод Пайшанов Sputnik мухбири билан бўлган суҳбатда юқоридаги масжид ва мажмуалар ҳақиқатдан ҳам ижарага берилишини тасдиқлади. Мутахассис айтишига қараганда, ушбу масжид ва мажмуаларнинг барчаси маданий меърос рўйхтига киритилган ва улар ижарага таъмирлаш шарти билан берилар экан.\nТадбиркорлар уларни қайта таъмирлаш бўйича ўз лойиҳаларини таклиф қилишлари керак бўлади. Вилоят Маданий меърос қўмитаси лойиҳаларни кўриб чиқиб уларни, тасдиқлайди. Шундан кейин Давлат рақобат қўмитаси тадбиркорлар билан ижара шартномаси имзолайди. Шартнома муддати — 5 йилuгача бўлиши мумкин. Қайта таъмирлаш харажатлари ижара тўлови ўрнига ҳисобланиши ҳам мумкин экан.\nЭслатиб ўтамиз, ушбу фаолият 2017 йилнинг 30 июнида қабул қилинган Вазирлар Маҳкамасининг 450-сонли "2017-2019 йилларда Самарқанд туристик салоҳиятини ривожлантириш тўғрисидаги" қарорини ҳаётга тадбиқ қилиш мақсадида амалга оширилмоқда.


Шавкат Мирзиёев ипотека бўйича яратилган имкониятлардан тўлиқ фойдаланилмаётганини танқид қилди – Kommers.uz\nМолия\t20:00 | 2.12.21\nШавкат Мирзиёев ипотека бўйича яратилган имкониятлардан тўлиқ фойдаланилмаётганини танқид қилди\n«Янги Ўзбекистон» массивлари сони 29 тагача оширилиши белгиланди\nПрезидент Шавкат Мирзиёев уй-жой қурилиши ва ипотека тизимида ҳали ўз ечимини топмаган кўплаб масалалар мавжудлигини таъкидлади. Бу ҳақда Президент раислигида ўтказилаётган видеоселектор йиғилишида маълум қилинди.\nМаълум қилинишича, Президент 1 декабрь куни аҳолини уй-жой ва яшаш манзилига яқин жойларда иш билан таъминлаш бўйича «Янги Ўзбекистон» массивларини барпо этиш дастури лойиҳаси қайта кўриб чиқилиб, массивлар сони 29 тагача кўпайтирилганини таъкидлаган.\nҚайд этилишича, давлат раҳбари уй-жой қурилиши ва ипотека тизимида ҳали ўз ечимини топмаган кўплаб масалалар мавжудлигини кўрсатиб ўтган. Булар жумласига ипотека бозорида қурилаётган уй-жойлар сони талабга нисбатан анча камлиги киради. Хусусан, Хонқа туманида 5 мингта янги уй-жойга талаб бўлсада, келгуси йилда атиги 464 та (талабнинг 9 фоизи) уйлар қуриш режа қилинган.\nШунингдек, жойлашган жойи ёки нархи аҳолига номақбул бўлгани учун қиймати 255 миллиард сўмлик 950 та қурилган хонадон сотилмасдан тураётгани таъкидланган. Шу билан бирга, ипотека учун бюджетдан ажратилган 1,1 триллион сўм субсидиядан 220 миллиард сўми ишлатилган, холос. Республика бўйича 36 мингдан зиёд ижобий хулосаси бор оилаларга 900 миллиард сўмдан зиёд субсидиялар тўланмай турибди.\nБундан ташқари, аҳоли томонидан талаб юқори бўлган ўрта меъёрдаги уйлар бўйича қурувчилар бозорга етарли таклиф чиқармаётгани айтилди. Жумладан, уй-жой қуриладиган массивлар рўйхати тасдиқланган бўлсада, ер участкалари ўз вақтида аукционга чиқарилмагани боис, Тошкент вилоятида 2,7 минг, Қорақалпоғистон, Қашқадарё ва Хоразмда 1,5 минг хонадонли уй-жойлар қурилиши бошланмаган.\nШу билан бирга, вилоят ҳокимлари ва уларнинг қурилиш бўйича ўринбосарлари уй-жой қурилиши учун пудратчи танлашда 2-3 та ташкилот билан чекланаётгани танқид қилинган.\nАввалроқ Шавкат Мирзиёев «Янги Ўзбекистон» массивлари лойиҳалари билан танишгани хабар қилинганди.


Қирғизистон - Тожикистон чегарасида навбатдаги можаро....\n03.09.2019 09:19 0 1563\nКеча, 2019 йилнинг 2 сентябрида Қирғизистон - Тожикистон чегарасида навбатдаги можаро рўй берди. Келишмовчилик оқибатида тожикистонлик чегарачилар ҳавога огоҳлантирувчи ўқ узган.\nҚирғизистон Республикаси Баткен вилоятидаги Аксай қишлоғи яқинида қирғизистонликлар дарёдан шағал олаётган бўлган. Улар дарёнинг Қирғизистонга тегишли қирғогида бўлган.\nШу вақтда дарёнинг Тожикистонга тегишли бўлган қирғоғига чегарачилар отряди етиб келган ва ҳавога уч марта огоҳлантирувчи ўқ узилган. Ҳодиса натижасида жабрланганлар ва қурбон бўлганлар йўқ.\nМожаро сабабларини ўрганиш ва авж олиб кетишига йўл қўймаслик учун Қирғизистон ва Тожикистон чегара ҳудуди вакиллари учрашиб, музокара ўтказди. Эслатиб ўтамиз, куни кеча икки давлат фуқаролари ўртасида жанжал келиб чиққани хабар қилинган эди. Можаро Қирғизистоннинг Баткен вилоятидаги Таш-Тумшуқ қишлоғидан ўтган чегарада бўлиб ўтганди.\nҚирғизистон Тожикистон чегарадаги можаро\nҲодиса 19/02, 16:02\nЧегарани ноқонуний кесиб ўтган 13 қирғизистонлик Ўзбекистонда қўлга тушди


Макка, Мадина ва Риёзга кириш-чиқиш тўхтатилади | Azon.uz - Ахборот-таҳлилий портал\n971 09:30 26.03.2020\nСаудия Арабистони раҳбарияти Covid-19 коронавирусига қарши кураш доирасида Макка, Мадина ва Риёз шаҳарларига киришни ҳамда бу шаҳарлардан чиқишни тақиқлашга қарор қилди.\n“Евроньюс” хабарида айтилишича, Саудия Арабистонида соат 19:00 дан 06:00 гача комендантлик соати амал қилмоқда. Макка, Мадина ва Риёзда эса комендантлик соати 15:00 да бошлайдиган бўлди. Мазкур тартиб мамлакат раҳбарияти янги қарор қабул қилгунга қадар давом этади.\nСаудия Арабистонида комендантлик соати режими душанба куни бошланди ва 21 кун давом этади. Мазкур режимга амал қилмаганлар жаримага тортилиши ёки қамалиши мумкин.\nСаудия Арабистони коронавирус Макка Мадина Махсус тақиқ\n412 14:03 01.03.2021\n941 13:00 28.02.2021\n577 18:09 27.02.2021\nҚошиқчининг ўлдирилиши: Саудия Арабистони айбловларни рад этди\n468 11:00 27.02.2021\n“Қошиқчининг ўлдирилишида Саудия валиаҳд шаҳзодасининг қўли бор”\n844 09:00 27.02.2021


Корхонавирус туфайли Тожикистоннинг Хўжанд шаҳрида кўнгилочар марказлар ёпилди\nХўжандда коронавирус туфайли кўнгилочар марказлар оммавий равишда ёпилмоқда. Шаҳар ҳокимияти ушбу муассасалар санитария-эпидемиология меъёрларига мос келмаслигини маълум қилди.\n«Кўнгилочар марказларнинг эгалари тушунтириш ишларига қарамай, шаҳар штаб-квартирасининг коронавирусга қарши кўрсатмаларига риоя қилмадилар», дейилади Хўжанд шаҳар ҳокимлиги матбуот хизмати 23 октябрь куни эълон қилинган баёнотда.\nКўнгилочар марказлар эгаларининг расмийларнинг қарорига муносабати ҳозирча мавжуд эмас.\n“Ҳваканта”, «Опера», «Амнезия», «Парламент», «Шоми Суғд», «Очил», «Ёсуман» ва “Барбарос” кўнгилочар марказлари жума кунидан бери ишламаяпти. Ҳокимлик қарори ижросини назорат қилиш шаҳар ички ишлар бошқармаси томонидан амалга оширилади. Расмийларнинг таъкидлашича, кўнгилочар марказлар санитария меъёрларига риоя қилинишини таъминлаш билан бирга, шаҳардаги эпидемиологик вазият барқарорлашгандан кейингина қайта ишлай олади.\nСўғд вилояти, хусусан Хўжандда коронавирус билан боғлиқ вазият қийинлигича қолмоқда, дейди мутахассислар. Яқинда Хўжанд шаҳар ҳокими Маъруф Мухаммадзода маҳаллий расмийлардан пандемияда ҳимоя стандартларига риоя этилиши устидан назоратни кучайтиришни талаб қилди. Ҳокимият барча байрам тадбирлари, айниқса тўйларни алоҳида назоратга олишга қарор қилди. Маълумотларга кўра, коронавирус билан касалланганларнинг деярли ярми инфекцияни тўйларда юқтирган.\n«Агар одамлар қоидаларга риоя қилмаса, биз тўйларни тақиқлашимиз керак бўлади. Тадбир ўтказишга рухсат беришда ташкилотчилардан санитария талабларига риоя қилиш мажбуриятини олганлиги тўғрисида тилхат олиш керак», — деди Мухаммадзода.\nРасмий маълумотларга кўра, Хўжаандда пандемия бошланганидан буён 4 650 та COVID-19 инфекцияси қайд этилган. Яқинда Сўғд вилояти раҳбари икки нафар юқори мартабали соғлиқни сақлаш ходимларини эгаллаб турган лавозимларидан озод қилди. Ишдан бўшатиш сабаби ҳақида ҳеч қандай хабар берилмади.\nТожикистон Соғлиқни сақлаш ва аҳолини ижтимоий муҳофаза қилиш вазирлиги COVID-19 билан касалланган одамларнинг 40 кишига кунлик барқарор ўсишини хабар қилмоқда. 22 октябрь оқшомига кўра мамлакатда касалликни юқтирганлар сони 10 минг 653 кишини ташкил қилади. Улардан 9 минг 724 киши соғайиб кетган, 81 киши вафот этган. Бироқ, CОВИД-19 дан вафот этганларнинг қариндошлари ва дўстлари томонидан ижтимоий тармоқларда эълон қилинган маълумотлар бутунлай бошқача манзарани намойиш этади ва расмий маълумотларга шубҳа туғдиради.\nCOVID-19 билан боғлиқ чекловларни қисман бекор қилган бошқа мамлакатлардан фарқли ўлароқ, Тожикистон чеклов чораларининг кўпини бекор қилди. Хусусан, мактаблар, университетлар, бозорлар ва муассасалар қайта очилди. Мутахассисларнинг фикрича, таълим муассасаларининг очилиши, чартер рейсларининг ташкил этилиши ва совуқ об-ҳавонинг яқинлашиши Тожикистонда юқумли касалликларнинг қайта кўпайишига сабаб бўлмоқда. Тожикистонда мактаблар ва университетлар 17 августдан бери ишламоқда ва Россиядан ҳар куни юзлаб одамлар ушбу мамлакатга учиб келмоқда.


Москвада 10 кун "муҳожирлардан тозалаш" амалиёти ўтказилади\n23 январ 2022, Тошкент вақти: 20:19\nRussia - joint raid FMS and MIA in the Moscow metro\nМосквада ўтказилаётган “Мигрант-2014” амалиёти давомида 14 мингдан зиёд мигрант ҳибс этилиб, маҳаллий полиция бўлимларига олиб келингани айтилмоқда. Озодликка маълум бўлишича, 23 октябрь-2 ноябрь кунларига белгиланган амалиёт давомида ҳужжатлари жойида бўлган кўплаб муҳожирларни ҳам полиция ушламоқда.\nМосква 10 кун ноқонуний муҳожирлардан "тозаланади"\nМосква полицияси Россия пойтахтини муҳожирлардан “тозалаш”га қаратилган "Мигрант-2014” оператив-профилактика амалиётини ўтказмоқда.\n"Рейдлар жамоатчилик тартиби ва хавфсизлиги ҳолати устидан назоратни кучайтиришга, Москвада оператив муҳитни соғломлаштиришга, шунингдек миграция қонунчилиги соҳасидаги қонунбузарликлар олдини олишга қаратилган”, дейилади Москва полиция бошқармаси тарқатган хабарда.\n10 кун давом этадиган “комплексли профилактика амалиёти” давомида ушланган хориж фуқаролари полиция бўлимларига олиб келиниб, олдин содир этилган жиноятларга таалуқлилиги текширилади. Ўтган 4 кун ичида полициячилар 14 мингдан зиёд муҳожир қўлга олингани, жумладан, қарийб 40 жойда тинтув ўтказилгани, қидирувда бўлган 10 мигрант ушлаб қолингани, юзлаб жиноят фош этилгани ва ўнлаб жиноий ишлар очилгани тўғрисида рапорт бермоқда.\n“Оммавий текширувлар Россия Ички ишлар вазирлигининг Москва шаҳри бўйича бошқармаси, Москва ҳукумати, ФМСнинг пойтахт бўлинмалари, Россия ФСБси ва махсус хизматлари кўмагида ўтказилмоқда”, дея билдирди Озодликка Москва полициясининг Шимоли-Шарқий округи бўйича бошқармаси расмийси Карина Ермакова.\n- Бу амалиёт бутун Москва шаҳри бўйлаб ўтказиляпти. Тадбир 23 октябрдан 2 ноябргача давом этади. Унинг асосий мақсади хориж фуқаролари томонидан маъмурий ва миграция қонунчилигининг бузилиши ҳолатларини аниқлаш. Чунки кейинги пайтларда Москва шаҳрида мигрантлар сони кўпайиб кетгани устидан шикоятлар кўпайди. Шу сабабли, Бош бошқармамиз қарори билан комплекс амалиёт ўтказиш бўйича қарор қабул қилинди. Текширувлар комплекс тарзда – ётоқ жойлар, қурилишлар, саноат зоналари, кафе-барлар-ресторанлар, яъни хорижликлар мавжуд бўлиши мумкин бўлган барча жойлар кўздан кечирилади,- дейди Карина Ермакова.\nПолиция расмийси бу амалиётни ўтказишда биргина Шимоли-Шарқий округда 4 кун ичида 2260 хориж фуқароси қўлга олиниб, полиция бўлинмаларига текшириш учун олиб келинганини билдирди. “Ушланганларга нисбатан 279та маъмурий қонунбузарлик тўғрисида протокол тузилди”, деди Карина Ермакова.\nОзодликка маълум бўлишича, Москва шаҳар полиция бошқармаси “тозалаш” ишларига 450-та оператив-қидирув гуруҳ тузгани, унинг таркибида 4,5 минг полиция ходими жалб қилинди. “Мигрант-2014” амалиёти давомида полиция, ОМОН ва ФМС 1,5 минг турли объектлар – бозор, саноат зоналари, автосервис, меҳмонхона, квартираларни кўздан кечиришни режалаштиргани маълум.\n"Ўт кетганда хўлу қуруқ..."\nМосква полицияси ноқонуний муҳожирлар яшайдиган жойлар, “резина квартиралар”, подвал ва ертўлаларда яшаётган муҳожирлар тўғрисида хабар бериб боришга маҳаллий аҳолини жалб қилмоқда.\nБироқ, Озодликка етиб келаётган хабарларга кўра, полиция миграция қонунчилигини бузганлар билан бирга ҳужжатлари жойида бўлган мигрантларни ҳам жаримага тортмоқда. Исми ошкор қилинмаслигини сўраган тингловчиларимиздан бири, Москванинг Савёловский вокзалида бошланган рейд вақтида қочиб қолганини айтиб берди. У текширувга тушган дўстлари Москвада яшаш ва меҳнат қилиш учун барча ҳужжатлари жойида бўлишига қарамасдан, жаримага тортилгани ва депортация қилинганини билдирди.\nМосквада истиқомат қилаётган Ҳавасбек Москвага эндигина иш излаб келган 6 нафар ўзбекистонлик таниши асоссиз жаримага тортилгани ва суд тўлиқ миграция ходимлари тарафини олганини гапириб берди.\n- Мен ўзим 6 болага ёрдам беришга борган эдим. Улар 6 киши келганига бир ой ҳам бўлгани йўқ, кўчада юрган. Текширганки, ҳоли патент олгани йўқ. “Бизда 1,5 ой вақтимиз бор патент қилишга”, деб тушунтирса, “Йўқ, келишинг билан патент қилишинг керак эди”, деб суд қилиб, видворение қилган. Суд ҳатто эшитмаган ҳам: судья 15-та одамни 42 минутда – ҳатто 1 соат ҳам эмас! – суд қилиб, қарор чиқариб, 5 минг рубль штраф қилиб, чиқиб кетишга 10 кун муддат бериб, қўйворишди. Улардан иккитаси қарор устидан шикоят қилган: ўзгармаган, дейди Ҳавасбек.\nСуҳбатдош ФМС ходимлари билан суҳбатда маҳаллий миграция идораларига муҳожирлар сонини камайтириш, ишга рухсатнома беришда, биринчи навбатда, Украинадан келган фуқароларга имконият яратиш зарурлиги тўғрисида Москва раҳбарияти томонидан оғзаки буйруқ берилганини аниқлаганини гапириб берди.\n- Украинадан кўплаб одамлар келяпти. Улар кўриниши славян, одатлари, кўриниши осиёликларга нисбатан тўғрироқ келади. Ҳам украинларнинг ўзи ҳам Москвада ҳар қандай иш қилишга тайёр. Биз судга борганда сотрудникларидан иккитаси “Бизда план бор: бир ой ичида улар 4 минг кишини депортация қилиши кераклиги тўғрисида қарор бор”, деди. Кейин, шаҳар мэри Собянинг ва МВД каттаси айтяптики, бир йил ичида 26 процентга камайди мигрантлар сони Москвада,- деди Ҳавасбек.


Россия Ғарб қанчалик Донбассни ёндиришга тайёр эканлигини аниқламоқда - 31.03.2021, Sputnik Ўзбекистон\nРоссия Ғарб қанчалик Донбассни ёндиришга тайёр эканлигини аниқламоқда\nКеча кечқурун Россия, Германия ва Франция раҳбарлари Донбассдаги вазиятни муҳокама қилишди. 31.03.2021, Sputnik Ўзбекистон\n"Украинасиз Украина ҳақида" - Киев бир кун аввал бўлажак видеоконференция ҳақидаги маълумотга шундай муносабат билдирди.Украина ҳукумати ўз обрўсини сақлаб қолиш учун (аниқроғи, унинг қолдиқлари) уларни аҳмоқона қилиб кўрсатадиган очиқ баёнотлар қилишнинг ҳожати йўқлигини ҳали англамаган. Шубҳасиз, буюк державалар мамлакат тақдирини улар иштирокисиз ҳал қилишлари ҳақида ҳеч нарса қила олмайдилар. Норозилик билдириш билан улар ўз позицияларини камситилишини кучайтиради.Бундан ташқари, улар ўз обрўсини сақлаб қолиш имкониятига эга эдилар, чунки дастлаб Москва бўлажак суҳбат иштирокчиларининг таркибини эълон қилганда, Путин, Меркель ва Макрон нафақат Донбасс ҳақида музокара ўтказиши, балки "муҳокама қилиш учун бошқа кўплаб масалалар мавжудлиги" кўзланганди.Бироқ, Киев баёнотидан сўнг, Кремл "Нормандия формати" билан ишлар ёмон бўлганини айтиб, анча аниқроқ бўлиб қолди. Россия президентининг матбуот котиби "Президент Зеленский даврида Минск чора-тадбирлари, Парижда эришилган кейинги келишувлар ҳам умуман бир заррача ҳам олдинга силжилмади”, дея аниқлик киритди. Умуман олганда, дипломатик доирада бу ниятнинг буткул бемаънилиги сабабли Москвада Украина раҳбарияти билан гаплашиш истаги йўқлиги ҳақидаги фикрни дангалроқ ифода этиш қийин.Бундан ташқари, чегара чизиғидаги кескинлашаётган вазият ва у ерга Украина ҳарбий бўлинмалари олиб келиниаётгани сабабли қуруқ сафсатабозликка хожат йўқ.Минск шартномалари имзоланганидан бери ўтган олти йил давомида Донбассда бир неча бор "қайноқ" низолар такрорланган. Бироқ, ҳар сафар улар кенг миқёсли урушга айланмасдан, алоҳида воқеалар билан чекланилган. Бу ўтган йилнинг ёзида жиддий эскалация содир бўлди, у сулҳ битими билан якунланганди.Бундай ҳолатнинг асосий сабаби доим Ғарбда урушни қайта бошлашга қизиқишнинг йўқлиги эди, гарчи ваҳимачилар ҳар бир авж олишда воқеа ривожининг энг қайғули ва қонли бўлишини башорат қилар эдилар.Эслатиб ўтиш керакки, Европа Ғарб сифатида Минск келишувларига деярли мажбуран борган. Киев фронтда оғир мағлубиятга учраганди - уни қутқариш керак эди. Можарога Россияни очиқчасига ҳарбий аралашишга мажбур қилиш иложиси бўлмади ва 2015 йил бошида Украина атрофида ва унинг ичида вазият Евромайдан меъморлари ва умуман Россияга қарши лойиҳасида кўзда тутилганидек бўлмагани аён бўлди.Натижада Донбассдаги жанговар ҳаракатлар тўхтатилди, кейинги воқеалар эса фақат мавжуд вазиятни кучайтирди. Европа ниҳоят Россияни ўйлаб топилган сценарий бўйича бузиб бўлмаслигига амин бўлди ва аста-секин ўзаро ҳамкорликни тиклай бошлади - Украинанинг ҳарбий авантюраларини қўллаб-қувватлаш истак йўқ эди. АҚШда президент алмашди, Трамп учун Хитой ташқи сиёсий босимнинг асосий нишонига айланди.Бунга қўшимча тарзда Ғарб Украинанинг ўзидан ҳафсаласи пир бўлди, унга қўйилган барча орзуларни алдаб, рўёбга чиқарилмади. Донбасс масаласи, аслида, Европа ва АҚШ билан муносабатларидаги сўнгги кузир бўлиб қолди. У ерда мунтазам равишда ҳарбий низолар қўзғатилди, Киев шу йиллар давомида истаган ёрдамни олиш умидида бу усул билан эътиборни тортди. Аммо бу муваффақиятсизлик билан тугади - океаннинг иккала томонида қизиқиш йўқлиги туфайли.Бироқ яқинда айнан шу жиҳатда жиддий ўзгаришлар рўй берди, бу воқеалар ривожини анча хавотир билан кузатишга мажбур қилмоқда.АҚШда нафақат шунчаки демократлар, балки 2010 йиллар ўрталарида Донбассда уруш бошланиши ортида турган Америка истеблишментининг вакиллари ҳокимиятга қайтишди. Бундан ташқари, уларнинг илк ташқи сиёсий ҳаракатлари шундай бузғунчилик даражасини намойиш этдики, улар янги низоларни қўзғатишда сўзлардан амалий ишларга ўтишини инкор этиб бўлмайди.Океаннинг бу томонида ҳам вазият унчалик қийин эмас. ЕИ русофобия даражасини кўтариб, Россия билан муносабатларини сўнгги ўн йилликлардаги энг паст даражага туширди. У буни ўзи ва ихтиёрий равишда - Жо Байден Оқ уйга келишдан анча олдин амалга оширди. Шундай қилиб, бу сафар европаликларнинг ҳаракатларини ҳеч ҳам Вассал-иттифоқчилик муносабатлари доирасида Вашингтон ортидан эргашишга мажбур қилиш зарурати билан боғлаб бўлмайди.Европанинг хатти-ҳаракатлари ортида турган сабаблар ва унинг олдига қўйган мақсадлари ҳақида баҳслашиш мумкин, аммо энг муҳими, бу йўлни қанчалик босиб ўтишга тайёрлиги. Айни пайтда уларнинг долзарб саволларидан бири - бу Россияга қарши вектори европаликларни Киевни ҳарбий ва ҳарбийлашган соҳаларда фаол қўллаб-қувватлашига олиб келадими.Айнан шу ҳолат Владимир Путиннинг Германия ва Франция раҳбарлари билан суҳбатини долзарб қилади. Гап нафақат позицияни ўзаро аниқлаштириш, балки Россия президенти ихтиёрида бўлган далиллар арсеналини ғарбий европалик ҳамкасбларига - Донбассда урушни қайта бошлаш - нафақат Украина, балки Европа учун ҳам жуда катта зарар келтиришини етказиш.Олдинги катта тажриба шуни кўрсатдики, Киев билан бундай мавзуларда суҳбатлашиш бефойда.\nдонбасс, украина, европа иттифоқи, ақш\n18:49 31.03.2021 (янгиланди: 19:11 31.03.2021)\n© Sputnik / Сергей Аверин / Фотобанкка ўтишМестные жители на одной из улиц в поселке Веселое Донецкой области\nКеча кечқурун Россия, Германия ва Франция раҳбарлари Донбассдаги вазиятни муҳокама қилишди.\n"Украинасиз Украина ҳақида" - Киев бир кун аввал бўлажак видеоконференция ҳақидаги маълумотга шундай муносабат билдирди.\nУкраина ҳукумати ўз обрўсини сақлаб қолиш учун (аниқроғи, унинг қолдиқлари) уларни аҳмоқона қилиб кўрсатадиган очиқ баёнотлар қилишнинг ҳожати йўқлигини ҳали англамаган. Шубҳасиз, буюк державалар мамлакат тақдирини улар иштирокисиз ҳал қилишлари ҳақида ҳеч нарса қила олмайдилар. Норозилик билдириш билан улар ўз позицияларини камситилишини кучайтиради.\nБундан ташқари, улар ўз обрўсини сақлаб қолиш имкониятига эга эдилар, чунки дастлаб Москва бўлажак суҳбат иштирокчиларининг таркибини эълон қилганда, Путин, Меркель ва Макрон нафақат Донбасс ҳақида музокара ўтказиши, балки "муҳокама қилиш учун бошқа кўплаб масалалар мавжудлиги" кўзланганди.\nУкраина Ўзбекистонни "Қрим платформаси" саммитига таклиф қилди\n4 Март, 12:51\nБироқ, Киев баёнотидан сўнг, Кремл "Нормандия формати" билан ишлар ёмон бўлганини айтиб, анча аниқроқ бўлиб қолди. Россия президентининг матбуот котиби "Президент Зеленский даврида Минск чора-тадбирлари, Парижда эришилган кейинги келишувлар ҳам умуман бир заррача ҳам олдинга силжилмади”, дея аниқлик киритди. Умуман олганда, дипломатик доирада бу ниятнинг буткул бемаънилиги сабабли Москвада Украина раҳбарияти билан гаплашиш истаги йўқлиги ҳақидаги фикрни дангалроқ ифода этиш қийин.\nБундан ташқари, чегара чизиғидаги кескинлашаётган вазият ва у ерга Украина ҳарбий бўлинмалари олиб келиниаётгани сабабли қуруқ сафсатабозликка хожат йўқ.\nМинск шартномалари имзоланганидан бери ўтган олти йил давомида Донбассда бир неча бор "қайноқ" низолар такрорланган. Бироқ, ҳар сафар улар кенг миқёсли урушга айланмасдан, алоҳида воқеалар билан чекланилган. Бу ўтган йилнинг ёзида жиддий эскалация содир бўлди, у сулҳ битими билан якунланганди.\nБундай ҳолатнинг асосий сабаби доим Ғарбда урушни қайта бошлашга қизиқишнинг йўқлиги эди, гарчи ваҳимачилар ҳар бир авж олишда воқеа ривожининг энг қайғули ва қонли бўлишини башорат қилар эдилар.\nНима учун Россия ва Ўзбекистон ҳарбий ҳамкорликни кучайтирмоқда\nЭслатиб ўтиш керакки, Европа Ғарб сифатида Минск келишувларига деярли мажбуран борган. Киев фронтда оғир мағлубиятга учраганди - уни қутқариш керак эди. Можарога Россияни очиқчасига ҳарбий аралашишга мажбур қилиш иложиси бўлмади ва 2015 йил бошида Украина атрофида ва унинг ичида вазият Евромайдан меъморлари ва умуман Россияга қарши лойиҳасида кўзда тутилганидек бўлмагани аён бўлди.\nНатижада Донбассдаги жанговар ҳаракатлар тўхтатилди, кейинги воқеалар эса фақат мавжуд вазиятни кучайтирди. Европа ниҳоят Россияни ўйлаб топилган сценарий бўйича бузиб бўлмаслигига амин бўлди ва аста-секин ўзаро ҳамкорликни тиклай бошлади - Украинанинг ҳарбий авантюраларини қўллаб-қувватлаш истак йўқ эди. АҚШда президент алмашди, Трамп учун Хитой ташқи сиёсий босимнинг асосий нишонига айланди.\nБунга қўшимча тарзда Ғарб Украинанинг ўзидан ҳафсаласи пир бўлди, унга қўйилган барча орзуларни алдаб, рўёбга чиқарилмади. Донбасс масаласи, аслида, Европа ва АҚШ билан муносабатларидаги сўнгги кузир бўлиб қолди. У ерда мунтазам равишда ҳарбий низолар қўзғатилди, Киев шу йиллар давомида истаган ёрдамни олиш умидида бу усул билан эътиборни тортди. Аммо бу муваффақиятсизлик билан тугади - океаннинг иккала томонида қизиқиш йўқлиги туфайли.\nДонбассда ДХР ва Киев ўртасида асирларни алмашиш якунланди\n29 Декабр 2019, 18:36\nБироқ яқинда айнан шу жиҳатда жиддий ўзгаришлар рўй берди, бу воқеалар ривожини анча хавотир билан кузатишга мажбур қилмоқда.\nАҚШда нафақат шунчаки демократлар, балки 2010 йиллар ўрталарида Донбассда уруш бошланиши ортида турган Америка истеблишментининг вакиллари ҳокимиятга қайтишди. Бундан ташқари, уларнинг илк ташқи сиёсий ҳаракатлари шундай бузғунчилик даражасини намойиш этдики, улар янги низоларни қўзғатишда сўзлардан амалий ишларга ўтишини инкор этиб бўлмайди.\nОкеаннинг бу томонида ҳам вазият унчалик қийин эмас. ЕИ русофобия даражасини кўтариб, Россия билан муносабатларини сўнгги ўн йилликлардаги энг паст даражага туширди. У буни ўзи ва ихтиёрий равишда - Жо Байден Оқ уйга келишдан анча олдин амалга оширди. Шундай қилиб, бу сафар европаликларнинг ҳаракатларини ҳеч ҳам Вассал-иттифоқчилик муносабатлари доирасида Вашингтон ортидан эргашишга мажбур қилиш зарурати билан боғлаб бўлмайди.\nЕвропанинг хатти-ҳаракатлари ортида турган сабаблар ва унинг олдига қўйган мақсадлари ҳақида баҳслашиш мумкин, аммо энг муҳими, бу йўлни қанчалик босиб ўтишга тайёрлиги. Айни пайтда уларнинг долзарб саволларидан бири - бу Россияга қарши вектори европаликларни Киевни ҳарбий ва ҳарбийлашган соҳаларда фаол қўллаб-қувватлашига олиб келадими.\nАйнан шу ҳолат Владимир Путиннинг Германия ва Франция раҳбарлари билан суҳбатини долзарб қилади. Гап нафақат позицияни ўзаро аниқлаштириш, балки Россия президенти ихтиёрида бўлган далиллар арсеналини ғарбий европалик ҳамкасбларига - Донбассда урушни қайта бошлаш - нафақат Украина, балки Европа учун ҳам жуда катта зарар келтиришини етказиш.\nОлдинги катта тажриба шуни кўрсатдики, Киев билан бундай мавзуларда суҳбатлашиш бефойда.


Қозоғистонда жорий йилда 2,6 минг км йўл қурилади\n3 Март 18:16\nNUR-SULTAN. Kazinform – 2020 йилда республика аҳамиятига эга автомобил йўлларини қуриш ва реконструкция қилиш лойиҳаларини амалга ошириш учун 400 млрд танга маблағ ажратиш кўзда тутилган. Бу ҳақда ҚР Индустрия ва инфратузилмаларни ривожлантириш вазирлиги матбуот хизмати маълум қилди.\nДавлат раҳбарининг топшириғига биноан 2,6 минг км автомобил йўлларида, хусусан қуйидаги йўлларда транспорт қатнови очилиши кутилмоқда:\nҲаммаси бўлиб 4000 километр йўлларда қурилиш ишлари олиб борилади. 100 мингга яқин киши республика ва маҳаллий йўлларда йўл қурилиши ишларига жалб қилинади.\nАмалга оширилган лойиҳалар доирасида ишларга 10 минг дона йўл-қурилиш техникаси, 77 майдалаш мосламаси, 57 бетон заводи ва 87 асфалтбетон заводи жалб қилинган.\nУмумий фойдаланишдаги автомобил йўлларини тиклаш ва сақлаш учун 1500 км дан ортиқ йўллар капитал ва ўрта таъмирланади. Ушбу мақсадлар учун 59 млрд танга ажратилган.\nТаъмирлаш доирасида йирик лойиҳалар давом эттирилади. Шулар қаторида Ғарбий Қозоғистон вилоятида умумий узунлиги 280 км бўлган йўл участкасига асфалтбетон қопламасини ётқизиш лойиҳаси.\nБундан ташқари, жорий йилда Алмати яқинидаги Олтин Ўрда бозори ҳудудида йўл қисмини кенгайтириш ишлари ниҳоясига етказилади.\nШундай қилиб, жорий йилда яхши ва қониқарли ҳолатда бўлган миллий автомагистралларнинг улуши 89%га, I ва II тоифали йўлларнинг узунлиги эса 36%га оширилади.\nЎтган йилда 641 км автомобил йўлларида транспорт ҳаракати очилган. Хусусан:\n- «Кўкшетау – Петропавл - Россия Федерациясининг чегараси»\n- «Бейнеу-Ақжигит», «Таскескен-Бахт»\n- «Шучинск - Зеренди»\n- «Жетибай - Жанаўзен» йўллари.\nЙўл соҳасини ривожлантириш доирасида ўтган йили 4,4 минг км узунликдаги миллий йўллар қурилиш ва реконструкция қилинган, 1,1 минг км капитал ва ўрта таъмирланган.\nБуларнинг барчаси республика миқёсидаги автомобил йўлларининг яхши ва қониқарли ҳолатдаги улушини 88 фоизга этказиш имконини берди. I ва II тоифадаги автомобил йўлларининг кенгайиши 34% гача етказилган№\nПуллик йўлларга келсак, бугунги кунда умумий узунлиги 682 километр бўлган 4 та пуллик йўл мавжуд. Улардан ўтган йили тушган тушумлар ҳажми 5,4 миллиард тангани ташкил қилди. Даромад пуллик йўллар ва тўлов тизимларини такомиллаштиришга сарфланади.\n2019 йил декабр ойида инвестицион тендер натижалари бўйича 11 минг километр йўлларда тўлов тизимини ўрнатиш ва техник хизмат кўрсатиш тўғрисида шартнома имзоланди. Ҳужжатга кўра, жорий йилда 5,7 минг километрлик реконструкция қилинган йўлларда тўлов тизими ўрнатилиши режалаштирилган.


Туркия суриялик 50 минг қочқин ватанига қайтганини билдирди\nДамашққа қайтаётгани суриялик қочқинлар, 6- февраль, 2017-йил\nТуркия Ташқи ишлар вазири Мевлут Чавушўғли 50 минг атрофида суриялик қочқин Сурия шимолига қайтганини маълум қилди.\nВазирга кўра, қочқинлар Туркия ҳарбийлари ва уларга иттифоқчи Сурия мухолифати гуруҳлари назорати остидаги ҳудудларга қайтган.\nЧавушўғлининг бу баёноти Бош вазир Бинали Йилдирим бу борада берган баёнотдан бироз сўнг эълон қилинди.\nБинали Йилдирим ўтган йили августда "Ислом давлати" (ИД) экстремист гуруҳи жангариларини Туркия-Сурия чегараолди ҳудудларидан қувиш учун бошланган амалиёт муваффақиятли равишда тугаганини билдирди.\nЧавушўғли ИДдан озод қилинган ҳудудларда хавфсизликни таъминлаш, охир-оқибат, маҳаллий ҳарбийларга берилишини айтди.\nАйни пайтда, Туркия ҳарбийлари ҳукумат "террорчи" сифатида кўрадиган минтақадаги Курд ҳарбийларига қарши курашни ҳам давом эттирмоқда.\nСурияда 2011 йилда бошланган фуқаролик уруши давомида 300 минг атрофида одам ўлдирилгани, миллионлаб одам мамлакатни тарк этгани тахмин қилинади.\nТуркия ҳукумати бу урушда Сурия президенти Башар Асадга қарши бўлган мухолиф гуруҳларни қўллаб келмоқда.


Қирғизистонда илк раҳбар-муслималарнинг форуми бўлиб ўтди\n9274 Ўқиш режими + -\n20-21 август кунлари Қирғизистонда илк Марказий Осиё раҳбар-муслималар форуми бўлиб ўтди. Тадбирга 80 га яқин қатнашувчилар келди. Жумладан, Қозоғистон ва Тожикистон фуқароларидан ҳам 10 нафар аёл иштирок этди.\nФорумда муҳокама қилинган масалалар қуйидагилардан иборат:\n— Исломда аёл кишининг ўрни;\n— Қирғизистондаги динлараро муносабатлар;\n— Аёлларнинг экстремистик гуруҳларга қўшилиб қолиш сабаблари ва оқибатлари;\n— Бугунги кун муслималарининг Қуръон ҳамда Суннатга мувофиқ ташқи кўриниши.\nФорум қатнашчилари қўшни мамлакатлардаги аёлларнинг диндаги ўрни масалаларига оид тажрибаларини умумлаштирган ҳолда хулосалар чиқаришди. Сўнгра Марказий Осиё мамлакатлари мусулмонларига мурожаатнома ёзишди.\n«Бу муслималарнинг ўзаро қўшни мамлакатларнинг давлат органлари билан ҳамкорлик майдонидир. Иштирокчиларнинг вазифаси – заиф, илм даражаси юқори бўлмаган аёлларга экстремистик мафкураларнинг асл мақсадларини ёритиб берувчи таклиф, ҳамда тавсияномалар тақдим қилишдир», дея тушунтиришди тадбир ташкилотчилари.\nЖамилахон Охунова: «Дегрезлик» жоме масжидида Қуръон мусобақаси\n21:37 / 07.02.2018 1053\n07:32 / 05.12.2017 1141\nБисмиллаҳир Роҳманир Роҳим Эй рафиқам.. Менга, сенинг ширин ва оҳиста шивирлашларингни эшитишни хуш кўрадиган эркак, деб қарагин. Менга, сен хоҳлаган пайтингда давоми...\n18:31 / 26.12.2016 2074


Кўпроқ қувонч, кўпроқ мевалар, кўпроқ шарбат!!!\n13:46 / 20.03.2017\nINTERSOK компанияси Наврўз байрами арафасида Андижондаги Ozbegim савдо-кўнгилочар марказида "Сочная долина" шарбати қутисининг улкан макетини жойлаштириб, "Кўпроқ қувонч, кўпроқ мевалар, кўпроқ шарбат!!!" деган шиор билан Андижон аҳли ва меҳмонларини илҳомлантирди.\nШарбат қутиси макетининг ўлчамлари ҳақиқатан ҳам ҳайратланарли даражада катта ва унинг баландлиги 7 метрни ташкил қилади. Бироқ INTERSOK компанияси ходимлари бу билан чекланиб қолишмади ва макетни севимли "Сочная долина" шарбати қутиларининг гўёки ҳавода парвоз қилаётган кўринишдаги яна учта макети билан тўлдиришди. Бу макетларнинг ҳар бирининг баландлиги 2 метрдан келади. Умумий ҳолда макет ҳам ҳайбатли, ҳам лўнда чиққан. Бу "Чирой кўп бўлмайди" деб айтиш мумкин бўлган айни ҳолатдир.\nБундай улкан ўлчамдаги шарбат қутиси макети савдо-кўнгилочар маркази меҳмонларининг эътиборини тортаётганига ажабланмаса ҳам бўлади. Марказ меҳмонлари макет фонида бажонидил суратга тушиб, ёрқин, ифодали ва "ширали" селфилар яратмоқдалар.\nINTERSOK компанияси Наврўз байрами арафасида Фарғона водийси аҳолисига шундай антиқа ва ёрқин совға туҳфа қилди. Бундай улкан ўлчамлардаги макет Ўзбекистонда биринчи марта тақдим қилинишидир.\nҲақиқатан ҳам "Сочная Долина" шарбатлари ва болдай тотли ичимликлари ҳеч қачон кўплик қилмайди, бахт эса бир қарашда яққол кўриниши керак.\nСочная долина INTERSOK Шарбат


Табиий косметиканинг иккинчи томони… — Dilkashradio.com\nТабиий косметиканинг иккинчи томони…\nАссалому алайкум. Биз аёллар бозорга ҳарид учун чиқсак оёғимиз бизни ўз ўзидан пардоз андоз дўконлари томон етаклайди. Биз ўзимизни у ерга киришдан ёки бирор пардоз буюми сотиб олишдан тия олмаймиз. Негаки биз аёлмиз. Аёллар ҳар доим ҳам гўзал кўринишни исташган, пардоз-андозни канда қилишмайди. Аммо косметика воситаларини ҳаддан ортиқ ишлатиш кўнгилсиз оқибатларга олиб келиши мумкин. Рекламаларда жарангдор янграйдиган «фақат табиий» деган иборага кўпам ишонмаган маъқул, ўша косметиканинг таркибида нималар борлигини ким билади дейсиз. Мутахассисларнинг таъкидлашича, аёл киши косметика воситаларидан фойдаланиши натижасида йил бўйи организмига 2 килодан зиёд кимёвий моддалар сингиб кетар экан. Айни пайтда косметика саноатида қўлланиладиган етмиш мингга яқин моддаларнинг атиги уч минги Европада расман тан олинган.\nКосметика харид қилаётганда албатта унинг таркибида нималар борлигига эътибор қаратинг. Ривожланган мамлакатларда маҳсулотга бундай ёзувни қўйиш қатъий талаб этилади. Қуйида косметика воситалари таркибига қўшиладиган айрим моддалар билан танишинг. Хулоса чиқариш ўзингизга ҳавола. АЛКОГОЛ томоқ ва оғиз бўшлиғи саратонига учраш хавфини орттиради, АЛЮМИНИЙ эса асабийлашиш, мия фаолиятининг бузилишига сабаб бўлади. БЕНТОНИТ деб аталувчи табиий минерал юз терисига мўлжалланган ниқобларга қўшилади. Бу минерал заррачалари қиррали бўлиб, терини тирнаб юбориши мумкин. Бундан ташқари, терига ҳаво ўтказмай, қуритиб қўяди. КАОЛИН ҳам худди шундай хусусиятга эга, шунингдек, зарарли аралашмалардан ҳам холи эмас. МИНЕРАЛ МОЙ ёки ТЕХНИК МОЙ нефтдан олинади, терида намликни ушлаб туриш мақсадида қўлланилади. Терингиз юмшоқ бўлса, силлиқ туюлади, ўзингизни ёшроқ ҳис қиласиз.\nАммо унутмаслик лозимки, бу мой нафақат намликни, балки тери орқали чиқиши керак бўлган заҳарли моддалар, карбонат ангидрид газини ҳам ушлаб қолади, терининг нафас олишга йўл қўймайди. Шу тариқа тери касалланади, ҳужайраларнинг ўсиши секинлашади. Техник мой қўшилган ҳар қандай маҳсулот терини қуруқ қилиб қўйиши мумкин. Рекламаларда ЛАНОЛИН моддаси «терига жуда осон сингадиган мой» сифатида мақталса-да, бу ҳалигача илмий тасдиғини топмаган. Мутахассисларнинг таъкидлашича, ланолин терининг сезгирлигини ошириб юборади ва ҳатто, аллергия қўзғаши мумкин. ЛОРАМИД ДЕЙдан косметикада кўпиклатувчи хусусияти учун фойдаланилади. Шунингдек, ёғларни кетказа олгани учун идиш-товоқ ювишга мўлжалланган воситалар таркибига ҳам қўшилади. Лорамид дей тери ва сочни қуруқ қилиб қўяди, қичиштиради, аллергия қўзғайди.\nГЛИЦЕРИН сув ва ёғнинг кимёвий бирикишидан олиниб, кремлар ва лосьонлар таркибига қўшилади. Тадқиқотлардан маълум бўлишича, глицерин терининг қуруқширашига сабаб бўлар экан. Шунингдек, коллаген, липосомалар, pH, пропилен гликол, содиум лаурил сульфат, тирозин сингари қатор моддалар борки, инсон саломатлигига зарарли жиҳатлари оз эмас. «Табиий косметика» – рекламадан бошқа нарса эмас. Кўкларга кўтариб мақталган косметика воситаси таркибида нотабиий моддалар қанчадан-қанча…Шуни билган ҳолда косметик воситаларингизни жуда ҳам синчиклаб ўқиб кўриб сўнг сотиб олганингиз маъқул. Бугунги суҳбатимиз сизга фойдали бўлди деган умиддамиз. Бизнинг сайтимиз сизга яна ҳам кўпроқ маълумотларни тақдим этади.\nОзиш эркакларда осон кечадими ёки аёлларда


12.02.2018 14:27 0 930\nЎзбекистон Республикаси Марказий банки 13 февралдан эътиборан хорижий валюталарнинг ўзбек сўмига нисбатан янги қийматини белгилади.\nДолларнинг курси ўтган ҳафтага нисбатан 1,38 сўмга ошди ва 8188,33 сўмни ташкил қилди. Евро курси 139,12 сўмга арзонлашиб, 10057,73 сўмга етган. 1 Россия рубли 3,90 сўмга пастлаб, 140,96 сўмни ташкил этди.\nдоллар доллар курси\nИқтисодиёт 19/02, 15:38\nДоллар нархи тушди


Таэквондо ва сув спорти турлари федерациялари МОҚда ҳисобот топширди\nСпортчиларимизни Токио Олимпиадасига ҳар томонлама пухта тайёрлаш бўйича катта дастурлар ишлаб чиқилган бўлиб, барча федерацияларнинг иш режалари Миллий олимпия қўмитаси раҳбарияти томонидан кўриб чиқилмоқда. Бугун Ўзбекистон таэквондо ассоциацияси ва сув спорти турлари федерацияси МОҚда Токио Олимпиадасига олиб борилаётган тайёргарлик дастурлари бўйича ҳисобот топширишди. Федерациялар раҳбариятини Рустам Шоабдураҳмонов кутиб олди. Таъкидлаш жоиз, йиғилишда соҳада улкан тажрибага эга Пан-Америка қиличбозлик конфедерацияси раҳбари Виталий Логвин Рустам Шоабдураҳмоновга ҳамроҳлик қилди.\nМаълумки, таэквондо ва сув спорти турлари бўйича ўйналадиган лицензиялар регламенти турлича. Шу боис ҳам йўлланмаларни қўлга киритиш ўзгача ёндошув талаб қилади. Таэквондода Токио-2020 учун даъвогар ҳар бир спортчиларимизнинг Олимпиада рейтингидаги ўрни атрофлича таҳлил қилиниб, рейтинг ва квалификацион турнир орқали қайси вакилларимиз йўлланма олиши мумкинлиги ва бунга номзод спортчиларимиз белгилаб олинди.\nСуҳбат давомида терма жамоада яқинда иш бошлаган жанубий кореялик мутахассис Южинг Ким ва шифокор Павел Лининг фаолияти ҳам атрофлича кўриб чиқилди.\nСув спорти турлари Олимпия ўйинларида энг кўп медаллар ўйналадиган йўналишлардан бири. Вакилларимизнинг ушбу йўналиш бўйича кўзлаётган лицензиялари кам эканига суҳбатда алоҳида эътибор қаратилди. Бу борада сузиш ва сихрон сузиш бўйича атлетларимизнинг имконияти яхшироқ бўлиб, уларнинг янада яхши шароитларда шуғулланиши, белгиланган Олимпиада нормативини бажариш учун керакли шарт-шароитларни яратиш борасида қўшимча дастурлар ишлаб чиқилди.\nUFF.uz Спорт Ўзбекистон миллий олимпия қўмитаси


ФИДE президенти: «Ўзбекистонда мактаб дастурига шахмат...\n14.05.2018 17:36 0 1618\nФИДE президенти Кирсан Илюмжинов Тошкент шаҳридаги Инҳа университети ректори Сарвар Бобохўжаев билан блиц матч ўтказди.\nБугун, 14 май куни Тошкент шаҳридаги Инҳа университетида Халқаро шахмат федерацияси (ФИДE) президенти Кирсан Илюмжиновнинг талабалар билан учрашуви ташкил қилинди.\n«Xabar.uz» ахборот-таҳлилий портали мухбири фурсатдан фойдаланиб Кирсан Илюмжиновдан қисқача интервью олди.\n— Ўзбекистон дунёнинг шахмат ўчоқларидан бири. Бу ерда минг йиллардан буён ушбу спорт тури ривожланиб келган, — деди ФИДE президенти — Мамлакатингиз Жаҳон чемпионини дунёга келтирган камсонли юртлардан бири ҳисобланади. Бу бежиз эмас албатта. Чунки бу юртда математика, медицина, астрономия асосчилари етишиб чиқишган. Ушбу ташрифимда мен учун ажойиб янгилик шу бўлдики, Ўзбекистонда мактаб таълим тизимига шахмат дарси киритилишига тайёргарлик кўрилаётган экан. Бугун Халқ таълими вазири ва ҳукумат вакиллари билан учрашдим. Уларнинг таъкидлашича, Ўзбекистонда келгуси ўқув йилидан таълим дастурига шахмат дарслиги киритилиши режалаштирилган. Албатта, бу жараёнда ўқитувчи-мураббийлар ва дарсликлар борасида муаммолар юзага келиши мумкин. ФИДE бу каби муаммоларнинг ижобий ечим топишига ҳар томонлама кўмаклашади. Ўйлайманки, яқин йилларда шахмат Ўзбекистонда энг оммабоп спорт турларидан бирига айланади. Бу қувонарли жиҳат. Чунки тажрибалардан аёнки, шахмат билан шуғулланган болада фанларни ўзлаштириши, қобилияти, умуман унинг муваффақиятга эришиши даражаси 40 фоизга ошади.\nЭслатиб ўтамиз, шу йилнинг феврал ойида давлатимиз раҳбари Шавкат Мирзиёев пойтахтнинг бир қатор туманларида амалга оширилаётган бунёдкорлик ва ободонлаштириш ишлари билан танишиш чоғида мактаб дастурига шахмат дарсини киритишни таклиф қилган эди.\nТошкент шаҳридаги Инҳа университетида бўлиб ўтган учрашувдан тайёрланган батафсил репортажни «Xabar.uz» сайтида кузатишингиз мумкин бўлади.\nтаълим шахмат Кирсан Илюмжинов ФИДE\nТаълим 23/04, 18:34


Барча коллежлар бошқаруви Меҳнат вазирлигига ўтказилади - UzNews.uz\n22 январь, 12:18 2361 1\nШавкат Мирзиёев Бухорога ташрифи доирасида коллежларнинг жойи Олий ва ўрта-махсус таълим вазирлигида эмаслигини айтди.\nКоллежлар бошқаруви Олий ва ўрта махсус таълим вазирлигидан Бандлик ва меҳнат муносабатлари вазирлиги тасарруфига ўтказилади. Бу ҳақда Президент Шавкат Мирзиёев ўзининг Бухорога ташрифи доирасида маълум қилган.\nМеҳнат вазирлиги мазкур масала юзасидан давлат раҳбарининг сўзларини келтирмоқда.\n– Барча коллежлар Бандлик ва меҳнат муносабатлари вазирлиги тасарруфига ўтказилади. Ўзи коллежларнинг жойи шу вазирликда, олий таълимда эмас. Сабаби, вазир Нозим Ҳусанов коллежларга аниқ буюртмалар шакллантириб беради. Коллежлар эса ҳар бир ҳудудларга зарур бўлган мутахассисларни тайёрлайди. Масалан, ҳозирги кунда пайвандчиларга талаб катта. Ана шундай касбни коллежлар тизимида ўргатиб, сертификат ҳам берилади. Ҳунар ўргангандан кейин чет элга борса ҳам иши юришаверади. Бундан ташқари, автомобиллар таъмирловчи, сартарош, этикдўз каби ўнлаб ҳунарлар бор. Мана, ишсизлик, "темир дафтар"ни тугатиш бўйича аниқ режа. Мономарказларни, маҳаллаларни шу коллежларга бириктиринглар. Бу масалани атрофлича ўрганиб, қарор тайёрланглар, - деган Шавкат Мирзиёев.\nHusrav Botirov 22 январь, 19:49\nЖуда тўғри. Меҳнат вазирлиги коллежлада соҳавий таълимни ривожлантириши ва шу орқали ёшларни иш билан таъминлаши зарур.\n6 март, 18:18 680 0\n6 март, 12:39 608 0\n7 март, 19:54 489 0\n6 март, 13:11 397 0\n6 март, 18:52 353 0\n7 март, 12:02 306 0\n07 Март, Якшанба 489 0\n07 Март, Якшанба 206 0\n07 Март, Якшанба 306 0\n03 Март, Чоршанба 2215 0\n08 Февраль, Душанба 970 0\n06 Февраль, Шанба 900 0\n06 Февраль, Шанба 583 0


УСТА – Mazmun.Uz\nот · 22.07.2016\nКийимига унниқиб қолган чанг юқини қоқаркан, пешонасидан оққан тер Раҳимнинг кўзини ачиштирди. Енги билан кўз ёшини сидириб ташлади. Сўнг яна ишига уннади. Бу сафарги мижози жуда нозик кўринади. Ҳар тугул, сўнгги русумдаги машинани миниб юрганига қараганда таги ҳам бақувват бўлса керак. Бундайлар Рустамнинг устахонасига камдан-кам келишади. Нуқул чўнтагининг таги кўриниб юрадиганлар йўқлашади уни. Улардан кўпроқ пул олиб бўлармиди? Арзимаган нарх устида соатлаб тортишишади. Ахийри, устанинг ўзи рози бўлиб қўя қолади. Азбаройи боши оғриб кетганидан ортиқ тортишгиси келмайди. Шунинг учунми, бадавлатроқ мижоз келиб қолса, кўнгли ёришади.\nМана, бу сафар ҳам омади келган кўринади. “Пули кўп буни, — дея ўйлади Рустам, — тортишиб ўтирмаса ҳам керак”. У шу хаёлда машинанинг ичини тартибга келтира бошлади. Олд ўриндиқларини артиб, энди бардачогини кўтарганди ҳамки, ҳамёнга кўзи тушди. Бир муддат нима қиларини билмай турди. “Бойваччаларнинг пули кўп бўлади” дея ўйлаб, ҳамённи қўлига олди-да, ён-атрофга қаради, нигоҳлари билан ҳамён эгасини излади. Ана, ҳув чеккада телефонда суҳбатлашяпти. Бир кўнгли бировнинг омонатини қайтариб жойига қўяй, деб ўйлади, лекин жарақ-жарақ пуллар унинг хаёлини ўғирлаб қўйганди, беихтиёр ҳамённи очди-ю, кўзи қамашиб кетди. Хаёллари уни алдамаган, кўз ўнгида бир ҳамён доллар турарди.\n— Ўҳҳу, кўкидан-ку а, — деди ҳайратини яширолмай.\nАтрофга яна бир назар ташлади. Ҳамма ўз иши билан банд. Машина эгаси ҳамон телефонда суҳбатлашяпти. Шоша-пиша пулнинг ярмини чўнтагига солиб, ҳамённи жойига қўйиб қўйди.\nУста ортига ўгирилиб, рўпарасида унга тикилиб турган машина эгасини кўрди. “Сезиб қолмадимикин? — дея ўйлади хавотирланиб, — пулини қайтариб берсаммикин? Э, йўқ, сезмагандир, бу ёғи таваккал”.\n— Ҳа, тугатдим.\nҲалиги киши машинасига ўтирди-да, жўнаб қолди. Машина тобора узоқлашаркан, устанинг кўнгли дам хотиржам тортар, дам эса виждони қийналарди. Отасининг гапларини эслади. “Ўғлим, ким бўлишингдан қатъи назар, бировнинг ҳақидан ҳазар қил” дея ўргатганди отаси. Бироқ ҳозир бу насиҳатни унутиб қўйгандек эди. Айни лаҳзаларда турмуш қийинчиликлари виждонидан устун келганди.\nИшини тугатиб, турли ўйлар қуршовида уйига йўл олди. Кўз олдидан эса ҳамён эгасининг нигоҳлари кетмасди. “Тўғри қилдиммикин? Ахир у менга ишониб, бемалол ўтирганди. Ўғрилик қилишимни хаёлига ҳам келтирмаган шекилли, акс ҳолда шунча пулни машинада қолдирадими?” деган ўй ич-ичини тирнарди. Бир кўнгли эса “Унга бу пуллар чикора. Керак бўлса, бир кунда топади. Ўйлама. Сен ҳам одамсан, қачонгача қийналиб яшайсан?” дея ўзига ўзи далда бермоқчи бўларди. Шу пайт тасодифан қоқилиб кетди. Хаёлда йўлидаги тошни кўрмай қолибди. Оёғида қаттиқ оғриқ турди. Юролмай қолди. Бармоқлари билан туфлисининг тошга тўқишган жойини уйлаб кўрди. Қоронғида кечагина олган янги туфлисининг учи йиртилиб кетганини кўрди.\n— Бир, — деди пичирлаб.\nЯна йўлида давом этди. Хаёллари тағин бугунги воқеага етаклаб кетди. Кўз олдидан ўша пуллар ўта бошлади. Секин чўнтагини пайпаслаб, бугун “ишлаб топган” пулини санади. Бир йиллик маошидан ҳам кўпроқ эди. “Энди анча режаларимни битириб олсам бўлади” деган ўйда жилмайиб қўйди. Яна қоронғида пайқамай қолди, оёғини ноқулай босиб, сирпанчиқда тойиб кетди ва олдинга йиқилди. Пуллари ҳар томонга сочилиб кетди.\n— Уфф, — деди у асабийлашиб, — кўзимга қарасам бўлмайдими?\nЎрнидан туриб, уст-бошини тозалади. Лойга қоришган пулларини йиғиб олди.\n— Икки, — деди тағин ўша паст товушда.\nУйига етиб келганида қоронғулик анча қуюқлашиб қолганди. Аёли эрининг ҳаяллаб қолганидан ташвишланди.\n— Бунча кел қолдингиз, аҳволингиз яхшими? — деди Лобар опа эрининг устки кийимини илгакка иларкан.\n— Яхши, — деди уста, — бугун иш кўпайиб кетди.\n— Кийимларингиз лой бўлибди-ку! Йиқилиб тушдингизми? Ҳозир ювиб қўяман.\n— Йўқ, — деди уста шимини маҳкам ушлаб, — ювма, тураверсин.\nЮвилмаган кийимни кўрса жаҳли чиқадиган эрининг ҳозирги ҳаракати аёлни ажаблантирди.\n— Нега? Ахир ҳар сафар кийимларимни ювиб қўй, дердингиз-ку!\nАёлининг бу гапи устани довдиратиб қўйди.\n— Т…тўғри, айтгандим… лекин ҳозир…\n— Нима ҳозир, дадаси?\n— Барибир, кир бўлади-ку, ўшанда ювасан. Ҳозир овора бўлиб юрма.\nАёл эрининг нега бундай деганини тушунмаган бўлсада, гап қайтариб ўтирмади. Уста шимни кўзга кўринадиганроқ жойга илиб қўйди. Овқатини шоша-пиша ичди-ю, ухлашга ётди. Тезроқ кўзим илинса, кўнглимдаги нохуш ўйларни унутарман, дея ўйлади. Бироқ ҳа деганда уйқу келавермади. Кўзини юмди дегунча машина эгасининг нигоҳлари кўз ўнгидан кетмас, ҳамёндаги пуллар кино тасмасидек ўтаверарди. Хаёлида кимдир пулни ўғирлаб кетаётгандек эди. Ўрнидан турди-да, шимининг чўнтагини пайпаслади — пул жойида. Жойига қайтиб ётди. Боши ёстиққа теккан заҳоти ухлаб қолишни истарди. Лекин… Тун ярмидан оққанда чарчоқ устунлик қилди. Устани уйқу элитди. Аммо алақ-жалақ тушлар кўриб чиқди. Айниқса, саҳарга яқин қўрқинчли тушлар кўрди. Саҳрода юрганмиш. Ён-атрофида ҳеч зоғ йўқ. Бир пайт қумлар ўпирила бошлабди. Қанчалик югурмасин, устанинг оёғи остидаги қумлар ҳар томонга сочилиб кетибди. Уста ер қаърига чўка бошлабди. Бир маҳал кимдир билагидан маҳкам тутибди. Қараса — ўша ҳамён эгаси. Уста бақириб юборди. Аёли чўчиб, уйғониб кетди.\n— Нима гап, дадаси, аҳволингиз яхшими?\n— Уч, — деди уста чуқур-чуқур нафас олиб, — учинчиси.\n— Ниманинг учинчиси? — сўради ажабланган Лобар.\nУста бир муддат жимиб қолди.\n— Ҳеч ниманинг, — деди сўнг, — алаҳсирабман, шекилли.\n— Олдин ҳеч бунақа алаҳсирамасдингиз. Кўнглим сезяпти, кеча ишингизда нимадир бўлган. Яна кийимларингиз лой бўлиб кириб келдингиз…\n— Туфлим ҳам йиртилди. Шу балодан қутулмасам бўлмайди.\nЭрининг бу гапидан аёл тамомила талмовсираб қолди.\n— Нима? Қанақа бало яна? Дадаси, ростини айтинг, нима бўлди?\n— Кейин тушунтириб бераман. Ҳозир ҳеч нарса сўрама.\n— Ҳаммаси яхши дедим-ку сенга. Хавотир олма.\nРаҳим нонушта ҳам қилмасдан, ишга шошилди. Йўл-йўлакай, отасининг ўгитини эслади. “Бировнинг ҳақига хиёнат қилсанг, фалокатдан бошинг чиқмайди, болам. Борди-ю, кимнингдир нарсаси сенга ўтиб қолгудек бўлса, уч марта кўнгилсизлик содир бўлгунча қайтариб бер. Кейин кеч бўлиши мумкин” деганди отаси. Уста ўзи йўлиққан уч кўнгилсизликни эслади. Ҳар доим бемалол юриб келадиган кўчасида бир марта тўқишиб кетди, иккинчи марта йиқилиб тушди. Одатда бундай бўлмасди. Саҳарда кўрган тушичи. Ҳар доим тинчгина ухларди. Боши ёстиққа теккан заҳоти кўзи илинарди. Ҳар хил тушлар ҳам кўрмасди. Демак… Уста сесканиб кетди.\n— Шунақа одамга айланиб қолдингми? — деди ўзини сўроққа тутаркан. — пулни олаётганингда заррача иккиланмадинг-а. Бировники бу, ўғрилик яхшимас, деб ўйлаб ҳам кўрмадинг-а. Шунчалик иймонингни йўқотдингми? Э, суф сенга. Отанг шунақа тарбия берганмиди? Шу пайтгача қинғир ишдан ҳазар қилардинг-ку! Нима ўзгартирди сени? Йўқчиликми? Шу ҳаром пулларни болаларингга едирмоқчи бўлдингми? Ўзинг бирор марта оғзингга ҳаром луқма олганмисан? Отанг ҳалол одам эди-ку, сен кимга ўхшадинг? Аёлингнинг, болаларингнинг кўзига қандай қарайсан? Яхшиям Лобар кўриб қолмабди пулларни. Кўрганида бор гапни айтмаганингга қўймасди.\nУста ўзини койий-койий ишхонасига ҳам кириб келди. Чўнтагини пайпаслаб кўрди — пул жойида. Шимини алмаштирмади, бирортаси пулни билиб қолишидан қўрқди. Қўрққанга қўш кўринар, деганлари рост экан. У ҳозир ҳамма нарсадан шубҳаланарди.\n— Мана бу машинани ўзингиз кўринг, устоз. Бироз мураккаброқ экан, тушунмаяпман.\n— Қани, бир кўрайчи, — деди уста шогирди кўрсатган машинани кўздан кечираркан, — ўҳҳў, айтганингча бор экан. Бўпти ўзим тузатаман.\nҚўли ишда бўлса-да, Раҳимнинг фикру хаёли пулларда эди. Ўтиб қолмасмикин, дея йўлга қараб-қараб қўярди. Бироқ ҳа деганда ўша машина эгаси келавермасди. Кун тушдан ўтганида устахона ёнида яп-янги машина келиб тўхтади. Уста шошилганча ортига қаради-ю, ҳафсаласи пир бўлди. Бу бошқа машина эди. Раҳим ака ҳафсаласизлик билан ишини давом эттирди. Машинадан тушган кишига эътибор ҳам бермади.\n— Кечирасиз, — деди янги мижоз, — мен кеча ҳам келгандим.\nОвоз устага жуда таниш туйилди. Ортига ўгирилди-ю, кўзи кечаги сўнгги русумдаги машина эгасига тушиб, довдираб қолди.\n— Эсладим, — деди кўзларини олиб қочиб, — келинг.\nШу пайтгача пулларни эгасига қайтариб беришга тайёр турган уста энди негадир иккиланиб қолганди. Аниқроғи, журъат қилолмаётган, машина эгасининг унга нима дейишини ўйлаб чўчирди.\n— Кечаги ишингиз менга жуда ёққани учун бугун ҳам олдингизга келавердим. Бу укамнинг машинаси. Бир кўриб берасиз энди.\nРаҳим ака ҳамон иккиланарди. “Пулини ҳозир берсаммикин ёки… Майли, тузатаверайчи, бир гап бўлар”.\nУста ишга киришди. Машинани тузатиб бўлгач, энди ҳалиги кишига ишимни тугатдим демоқчи эди, нимадир ёдига тушиб, эшикни очди. Кўзи бардачокка тушди. Хаёлига келган фикрдан ўзи ҳам қувониб, чўнтагидаги пулни бардачокка солиб қўйди. “Машина ўзиники эмас-ку, — дея ўйлади шу пайт машинанинг бошқа эканлиги ёдига тушиб, — э, айтгандай, укамники деганди-ку”. Кўнгли жойига тушган уста машина эгасини чақирди.\n— Мана, машинангиз тайёр.\n— Ишқилиб, кечагидекми? — сўради машина эгаси машинасини кўздан кечираркан.\n— Ундан ҳам аъло.\nРаҳим уйга қайтаркан, чўнтагига қўлини солди. Кечаги пулга ўрганиб қолган шекилли, ғалати бўлди. “Қайтариб бермасам бўлармиди, — деб ўйлади ҳатто, — э, йўқ. Нималар деяпман ўзи?”. Шу пайт кўзи кўча ўртасида турган тошга тушди. Кеча шунга тўқишган эканда. Пул васвасаси билан пайқамай қолган. Уста тошни бир четга ирғитди. Бироз юрганидан сўнг ёмғирдан қолган кўлмакни кўрди. Демак, шу ерда сирпаниб кетган. У кўлмакни айланиб ўтди. Уйга кириб келганида хавотирланиб кутиб турган Лобар Раҳимга пешвоз чиқди.\n— Аҳволингиз яхшими? Куни бўйи ўйлаб ўтирдим. Телефон қилай дедим-у, ишингизга халал бермай деб…\n— Тўғри, ишга берилиб кетган эканман шекилли, ҳозир анча яхшиман. Кейинроқ бирор ҳафта дам оларман.\n— Албатта, неча марта айтаман сизга соғлиғингизни ўйланг деб.\nРаҳим хотиржам овқатланди. Ёнида ўтириб, эркалик қилаётган қизчасининг ўқишларини суриштирди. Анча ҳаловат топган, елкасини босиб турган оғир юк қулагандек эди. Чарчоқ енга бошлагач, бошини ёстиққа қўйди-ю, уйқуга кетди…\nВперед УЙИНГГА ЎТ ТУШСИН, МЕССИ!\nФутболчиларнинг суюклилари ижтимоий тармоқларда 5 234 views | by farida\nСоҳибжамолнинг спортдаги саргузаштлари + фотогалерея 2 147 views | by farida\nФарҳод Алиев: “Мени ҳурмат қилмагани учун хотиним ва қизларимни ўлдирганман” 887 views | by farida\nАгар Де Хеа трансфери ўхшамаса, “Реал” кимни харид қилмоқчи? 706 views | by farida\nЛола Каримова маҳалласига ўт кетди 685 views | by farida\nУчтепа туманида фоҳишахона сақлаган аёл айбига иқрор бўлди 606 views | by farida\nАна Ивановичнинг сиз билмаган жиҳатлари ва сиз кўрмаган суратлари (фотогалерея) 498 views | by farida\nПрокуратура 3 опа-сингил ўлими бўйича экспертиза натижаларини эълон қилди 496 views | by farida\nИчки ишлар органи ходими Тошкентдаги руҳий касалликлар шифохонасидан қочган шахсни ушлагани ҳақида сўзлаб берди 341 views | by farida\nИнсон тана аъзолари нархи Европада қанча туришини биласизми? 333 views | by farida\nBeeline Францияда интернет-роумингни кенгайтирди\nЎзбек тўйи сурати йилнинг энг яхши фотосуратлари қаторидан ўрин олди\nПрокуратура: “Темурни хотинининг жазмани ўлдириб, Чирчиқ дарёси бўйига кўмиб юборган”\nЎзбекистондан валюта олиб чиқиш осонлаштирилди\nAvtotest Anhor.uz сайтини судга берди: Ким ҳақ?\nФоҳишалар ҳақида маълумотлар базасини Ўзбекистонга олиб кираётган шахс аниқланди\nФутболчиларнинг суюклилари ижтимоий тармоқларда\nBeeline абонентларининг ҳисобини “Евросеть” дўконларида комиссиясиз тўлдириш мумкин\nKelajakka katta qadamlar bilan! (Foto)\nИчки ишлар органи ходими Тошкентдаги руҳий касалликлар шифохонасидан қочган шахсни ушлагани ҳақида сўзлаб берди\nСпорт / Янгиликлар\n«ТЕРМАМИЗНИ ЖЧГА ОЛИБ ЧИҚИШНИНГ ФАҚАТ БИТТА ЙЎЛИ БОР» (футболимиз борасида “аччиққина” фикрлар)\nБу – қизиқ! / Спорт\nФутболчининг қорни ҳам шунча бўлурму ҳай-ҳай (яна Бабаяннинг бир тийинга қиммат “эркатой”лари ҳақида)\nМесси: “Реалга ҳам, Роналдуга ҳам тупурдим!”\nБу – қизиқ! / Шоу бизнес\nШаҳзода Матчонованинг эри ўзидан 5 ёш кичкина, исми ҳам бошқа экан, энг қизиғи эса…\n“Юлдузча” журийларига очиқ хат: “Болаларга мумтоз ашулаларни куйлама, дейишга ҳаққингиз йўқ!”\nЭл-классико тарихидаги энг тезкор гол муаллифи ким? (видео)\nМирзиёевга ҳаттоки АҚШ ва Россиядан ҳам мурожаатлар бўлди\nЎзбекистон Президенти вазифасини бажарувчи Мирзиёев сайловда овоз берди\nOb-Havo - Toshkent\nBrothers Group tomonidan Yaratilgan


“Олим тойилса, олам тойилади”\nУмар (р.а.) айтадилар: «Қачон бир олим тойилса, унинг тойилиши билан мавжудотдан бир олам…\n“Ҳалимлик илмнинг вазири, мулойимлик отасидир”\nЧоп этилган: 11.01.2016\nМолик ибн Динор (р.а.) айтадилар: «Олим қачон илмига амал қилмаса, ёмғир тошга таъсир қилмагани каби, унинг ваъз-насиҳати ҳам қалбларга таъсир қилмайди».\nИброҳим ибн Адҳам (р.а.) айтадилар: «Маккаи мукаррамадаги бир тошнинг олдидан ўтдим.…\n“Билиб, амал қилмайдиганларнинг ҳолига етти марта вой бўлсин!”\nСаҳл (р.а.) айтадилар: «Илмнинг ҳаммаси дунёдир. Охират эса, унга амал қилишдир. Ихлослисидан бошқа амалнинг ҳаммаси беҳуда».\nЯна айтганларки: «Олимлардан ташқари ҳамма ўликдир. Илмига амал қилувчилардан бошқа барча олимлар сархушдир.…\nЧоп этилган: 07.12.2015\nВақиъ ибни Жарроҳ (р.а)дан ривоят қилинади:\nКунларнинг бирида Имоми Аъзам (р.а)нинг ҳузурларига бир аёл киши келди. У мерос тақсимотида адолатсизлик бўлганини изҳор қилиб, норози оҳангда деди: “Менинг акам вафот…\nЧоп этилган: 28.11.2015\nБир шоҳнинг икки вазири бор эди. Бири ақл-фаросати, тўғрисўзлиги билан эътиборга тушган, подшо кўп масалаларда ундан маслаҳат олар эди. Бу вазир бировга ёмонлиги йўқлиги билан ажралиб турар, унинг “Яхши одамга яхши муносабатда бўлинг,…\nЧоп этилган: 03.12.2015\nҒазаб ҳурматни унутади, яхшиликларни кўмиб юборади ва гуноҳсизлар учун жиноятлар вужудга…\nЧоп этилган: 28.12.2015\n“Дунёнинг ўйинчоғи бўлиб қолган олимга ачинаман”\nЧоп этилган: 21.12.2015\nФузайл ибн Иёз (р.а.) айтадилар: «Мен уч кишига ачинаман: бир қавмнинг хор бўлган раисига, қавмнинг фақир бўлиб қолган бойига ва дунёнинг ўйинчоғи бўлиб қолган олимга».\nҲасан Басрий (р.а.) айтадилар: «Олимларнинг жазоси қалбларининг…\n“Биладиган ва билишини ҳам биладиган киши олимдир”\nЧоп этилган: 14.12.2015\nҲазрати Умар (р.а.): «Бу уммат учун мен қўрққан нарсанинг энг қўрқинчлиси илмли мунофиқдир», деганлар. «Илмли мунофиқ қандай бўлади?» деб сўрашганда, у зот (р.а.): «Тилда олим, қалб ва амалда жоҳил», деб жавоб берганлар.\n“Илм — танҳоликда ҳамроҳ, хилватда дўст, тўғри йўл кўрсатувчи далилдир”\nҲасан Басрий айтадилар: «Олимлар бўлмаганида, инсонлар чорва моллари каби бўлиб қолардилар». Яъни, олимлар инсонларни илм ўргатиш йўли билан ҳайвонлик даражасидан инсонлик мартабасига кўтаради.\nИкрима: «Бу илмнинг қиймати – баҳоси бор»,…\n13-саҳифа. Жами 36 саҳифа


Ростов-Донда қулаган учоқдаги ўзбекистонликнинг шахси маълум қилинди\nСўнгги бор янгиланди: март 20, 2016\nРоссиянинг Ростов-Дон шаҳрида қулаган учоқдаги 62 қурбон орасида бўлган 47 яшар ўзбекистонлик аёлнинг номи Россия Фавқулодда вазиятлар вазирлиги сайтида эълон қилинди. 20 март куни Boeing 737-800 ҳалокати жойида қидирув-қутқарув ишлари якунланиб, жасадларни идентификация қилиш жараёни бошланди. Ўзбекистон президенти Каримов фожеа муносабати билан Россия президенти Путинга ҳамдардлик йўллади.\nУчоқда бир ўзбекистонлик аёл бўлган\nFlyDubai ширкатига қарашли самолёт 19 март куни тонгда Ростов-Дон аэропортига қўна бошлаган кезда ерга қулаб, парчаланиб кетди. Унинг бортидаги 62 кишининг ҳаммаси нобуд бўлди.\n20 март куни Ростов-Дон шаҳрида мотам эълон қилинди.\nРоссия Фавқулодда вазиятлар вазирлиги йўловчиларнинг асосий қисми Россия фуқаролари экани, бортда бошқа давлатлардан 17 фуқаро, хусусан Ўзбекистондан бир фуқаро борлигини маълум қилди.\nВазирлик эълон қилган рўйхатда бу фуқаронинг 47 яшар Аллен Лариса Юрьевна экани айтилган. Ҳозирча Ўзбекистоннинг Россия ва Дубайдаги элчихоналари бу маълумотни изоҳлагани йўқ.\nКаримов Путинга ҳамдардлик йўллади\nЎзбекистон Президенти Ислом Каримов Россиянинг Ростов-Дон шаҳрида ҳалокатга учраган Boeing-737-800 йўловчи ташувчи самолёт фожеаси юзасидан Россия президентига ҳамдардлик йўллади.\nҚидирув-қутқарув ишлари тўхтатилди\nРоссия Транспорт вазири Максим Соколов 20 март куни қидирув-қутқарув ишлари тўхтатилгани, айни пайтда жасадларни идентификация қилиш ишлари бошланганини маълум қилди. Идентификация жараёни, об-ҳаво яхши бўлган тақдирда, икки ҳафтага чўзилиши мумкин.\n20 март куни тарқатилган расмий маълумотга кўра, воқеа жойидан топилган қора қутиларга жиддий шикаст етган ва улардан бирор маълумот олишнинг қарийб имкони бўлмаслиги мумкин.\nРоссиялик терговчилар 19 март куни Ростов-Дон шаҳри аэропортида қулаган йўловчи самолёти фожеаси сабабларини ўрганмоқда.\nҲозирда ҳалокат сабаби сифатида уч версия - ёмон об-ҳаво, техник носозлик ёки учувчининг хатоси кўрилмоқда.\nFlyDubai авиаширкати ўз терговини олиб бормоқда\nFlyDubai авиаширкати ўз Facebook саҳифаси орқали: “Дубайдан Ростов-Донга учган FZ981 рейси дуч келган ҳодисадан хабаримиз бор. Бу хусусда тергов олиб боряпмиз”, дея билдирди.\nFlyDubai ширкатига кўра, лайнер бортида бир нафар Ўзбекистон фуқаросидан ташқари, 44 россиялик, 8 украиналик, икки нафардан ҳиндстонлик ва испаниялик ҳамда Қирғизистон, Колумбия, Сейшел оролларининг бир нафардан фуқароси бўлган.\nРоссия Президенти Владимир Путин Ростов вилояти губернатори Василий Голубев билан телефон орқали суҳбатлашиб, қурбонлар яқинларига ёрдам кўрсатишни буюрди.\nУчоқ икки соат қўнишга уринган\nДавлатга қарашли ТАСС агентлигининг хабар қилишича, Россия Тергов қўмитаси ўтказган дастлабки суриштирувда учоқ қўнаётган пайтда аэропорт қўниш йўлагига урилиб, парчаланиб кетгани аниқланган.\nШанба тонгда Ростов-Донда ёмғир, қаттиқ шамол бўлди.\nПарвозлар кузатуви билан шуғулланувчи Flightradar24 вебсайтига кўра, учоқ қўнишга уринишдан аввал аэропорт устида икки соат айланиб юрган. Мазкур вебсайтган кўра, Аэрофлот ширкатига қарашли учоқ ҳам Ростов-Дон аэропортига бир неча марта қўнишга ҳаракат қилган, лекин бунинг уддасидан чиқа олмасдан, бошқа йўналиш бўйча учиб кетган.\nРоссиянинг LifeNews телеканали тарқатган хабарга кўра, учоқ қўниш йўлагига бир неч юз метр етмасдан ерга урилган. Учоқ об-ҳаво ёмонлиги боис иккинчи марта қўнишга ҳаракат қилаётган бўлган.\nТелеканалнинг билдиришича, учоқ парчалари бир ярим километр майдонга сочилиб кетган. LifeNews-нинг яна хабар қилишича, ҳаво шароити ёмонлиги боис бошқа учоқлар Краснодар аэропортига жўнатилган.\nFlyDubai обрўли ширкатлардан биридир\nБюджетли парвозларни амалга оширувчи FlyDubai ҳаво ширкати 2008 йилда ташкил этилган.\nШиркат хавфсизлик бўйича яхши обрўга эга ва учоқ парки ҳам нисбатан янги самолётлардан иборат.\nДубай-Ростов йўналиши бўйича парвозлар 2013 йилда йўлга қўйилган.\n19 март куни ҳалокатга учраган учоқ сўнгги бор жорий йил январида кўрикдан ўтказилган.


Зайд ибн Ҳориса\nСиз шу ердасиз: Бош саҳифа 2012 йил 3-сон Зайд ибн Ҳориса\nЗайд ибн Ҳориса ибн Шуроҳил Калбий. Собиқунал аввалун – энг биринчи имон келтирганлардан бири. Расулуллоҳ (с.а.в)нинг севимли инсонларидан бўлгани сабаб асҳоб орасида «ал-ҳубб» дея аталарди.\nМанбаларда келтирилишича, жоҳилия даврида Зайд онаси Суъда билан қариндошлариникига боришади. Бани Қайн ибн Жиср қабиласидан бўлган отлиқлар у ерга ҳужум қилиб, кичик Зайдни ҳам олиб кетишади. Уни Укоз бозорига олиб боришади ва Хадича онамизнинг жиянлари Ҳаким ибн Ҳизом сотиб олади. Ҳаким Маккага қайтгач, холаси Хадичага сотиб олган қулларини кўрсатади ва истаганини танлаши мумкинлигини айтади. У киши Зайдни танлайдилар ва Расулуллоҳ (с.а.в.)га тортиқ қиладилар.\nКалб қабиласига мансуб одамлар ҳаж учун Маккага келишганида Зайдни кўриб қолиб, хабар беришгач, отаси Ҳориса ва амакиси Каъб фидя билан Маккага келишади. Улар Расулуллоҳ (с.а.в.)дан фарзандларини қайтариб беришларини сўрашади. Пайғамбаримиз (с.а.в.) Зайдни чақириб, келганларни таниш ё танимаслигини сўрайдилар. Улар чиндан ҳам отаси ва амакиси эканлигини айтгач, Расулуллоҳ (с.а.в.) Зайдга кетиш ё қолиши ихтиёрий эканини билдирадилар. У Расулуллоҳ (с.а.в.) билан қолишни афзал кўради. Шундан кейин Пайғамбаримиз (с.а.в.) Зайднинг қўлларидан ушлаб Ҳижр тепалигига чиқадилар ва: «Гувоҳ бўлинг, Зайд менинг ўғлимдир. У менга меросхўр, мен унга меросхўрман!» дея уни ўзларига фарзанд эълон қиладилар.\nЗайд ибн Ҳориса набийлик келгунга қадар Пайғамбаримиз (с.а.в.) билан бирга бўлди, биринчилардан бўлиб имон келтирди. У Расулуллоҳ (с.а.в.)нинг жафокаш дўстларидан эди. Заҳматли ва қайғули кунларда, қувончли дамларда ҳам у зот (с.а.в.)нинг ёнларида турди. Тоифда ҳам бирга эди – Пайғамбаримиз (с.а.в.)га отилган тошларга кўксини қалқон қилиб, бошидан жароҳат олди.\nҲижратдан сўнг Расулуллоҳ (с.а.в.)нинг амакилари Ҳамза билан қиёматли дўст тутинди. Бадр, Уҳуд ва Ҳандақ жангларида қатнашди.\nМутъа жангига кетишдан аввал Пайғамбаримиз (с.а.в.) туғ (байроқ)ни Зайдга топширдилар ва: «Агар Зайд шаҳид бўлса, Жаъфар олсин. Агар у ҳам шаҳид кетса, Абдуллоҳ ибн Равоҳа олсин», дедилар. Номлари зикр қилинган саҳобалар шаҳид бўлиб, Ҳақ таоло ҳузурига йўл олдилар.\nРасулуллоҳ (с.а.в.) уч қадрдонларининг вафотини эшитиб, кўзларида ёш билан дуо қилдилар: «Аллоҳим, Зайдни мағфират қил! Аллоҳим, Зайдни мағфират қил! Аллоҳим, Зайдни мағфират қил! Аллоҳим, Жаъфарни мағфират қил! Аллоҳим, Абдуллоҳ ибн Равоҳани мағфират қил!»\nМашҳур саҳобалардан бири бўлган Усома ибн Зайд Зайд (р.а.)нинг Умму Аймандан туғилган фарзандлари эди.\n2012 йил 11 июнда эълон қилинган 1498 марта кўрилган


22 ёшли қиз «Mercedes-Benz»да икки кишини...\n05.03.2021 16:37 0 4023\nБугун, 5 март куни тахминан соат 09.30 да Яккасарой тумани Боғибўстон кўчасида 22 ёшли Д.Р. «Mercedes-Benz» русумли автомобилни бошқариш давомида пиёдалар — 41 ёшли Г.Д. ва 58 ёшли Х.М.ларни уриб юборган.\nСўнг 33 ёшли И.К. бошқарувидаги «Cobalt» автомобилига тўқнашган. ЙТҲ сабаблари аниқланмоқда.\nЙТҲ оқибатида 41 ёшли Г.Д.га бадан шикастлари етган. 58 ёшли Х.М. олган жароҳатлари туфайли воқеа жойида ҳаётдан кўз юмган.\nМазкур факт асосида Ўзбекистон Республикаси Жиноят кодексининг 266 моддаси 2 қисми бўйича жиноий иш қўзғатилди.


Ўзбекистон ҳайдовчилик гувоҳномасини бериш ҳуқуқини ИИВдан олиб хусусий бизнес қўлига топширмоқчи 17-10-2021, 22:08 | Zamin.uz\nЎзбекистон ҳайдовчилик гувоҳномасини бериш ҳуқуқини ИИВдан олиб, хусусий бизнес қўлига топширмоқчи\nЭндиликда ҳайдовчиларга гувоҳнома ва сертификатларни хусусий корхоналар бериши мумкин. Иқтисодиёт вазирлиги гувоҳнома бериш вазифасини Ички ишлар вазирлигидан олиб, хусусий секторга бериш ҳақида таклиф киритмоқда. Бу ҳақда муҳокама порталидаги "Иқтисодиётда давлат аралашувини янада чеклаш" тўғрисидаги президент қарори лойиҳасида келтирилган.\n"Айрим давлат органлари тадбиркорлик билан шуғулланиш учун керакли шароитлар яратишга қизиқмайди. Давлатнинг иқтисодиётда ҳаддан ташқари кўп аралашуви бозорда рақобатнинг сусайишига, монополиялар юзага келишига олиб келади. Монополиялар олдида хусусий тадбиркорларнинг ҳуқуқлари таъминланмаяпти. Бундан ташқари, хусусий тадбиркорлар бажара оладиган қатор ишларни уларнинг тасарруфига бериш бўйича чоралар кўрилмаяпти", дея таъкидланади қарор лойиҳасида.\nШу боис, давлатнинг иқтисодиётдаги ўрнини кескин камайтириш ва инвестицион муҳитни яхшилаш мақсадида, давлат органларининг бир қанча вазифалари, хусусан, ҳайдовчилик гувоҳномасини бериш ҳуқуқи ҳам улардан олиниб, хусусий тадбиркорлик субъектларига берилиши мумкин.\nҲозир ҳайдовчилик гувоҳномаси ЙҲХБнинг рўйхатдан ўтказиш ва имтиҳон олиш бўлинмалари томонидан берилади. Агарда бу вазифани хусусий тадбиркорлар бажарадиган бўлса, Ички ишлар вазирлиги уларни аккредитациядан ўтказиш орқали назорат қилади.\nАвтомобилларни эгасининг пропискадан ўтган жойига ҳисобга қўйиш ҳам ИИВдан олиниб, хусусий тадбиркорларга берилиши режаланган. Бу ҳолатда ҳам ИИВ ушбу хизмат турини кўрсатадиган тадбиркорларни аккредитация қилиш билан шуғулланади.\nБундан ташқари, автомобил юк ташиш хизматини лицензиялаш, халқаро юк ташиш фаолиятини олиб борувчи ҳайдовчилар квалификациясини ошириш, бундай фаолият олиб боришга рухсат бланкаларини бериш каби хизмат турларини ҳам хусусий секторга бериш режаланган. «Замин» янгиликларини «Вконтакти»да кузатиб боринг\nЯнгиликлар » Ўзбекистон » Ўзбекистон ҳайдовчилик гувоҳномасини бериш ҳуқуқини ИИВдан олиб, хусусий бизнес қўлига топширмоқчи


Коста «Эвертон» билан ўйиндаги ҳаракатлари туфайли 1 ўйинга дисквалификация қилинди\n18:45 / 01.04.2016\n«Челси» жамоаси ҳужумчиси Диего Коста Англия кубоги доирасидаги «Эвертон»га қарши учрашувда (0:2) амалга оширган ҳаракатлари туфайли 1 ўйинга дисквалификация қилинди ва 20 минг фунт миқдоридаги жаримага тортилди.\nБундан ташқари, у FA томонидан огоҳлантириш олган. Энди у «Астон Вилла»га қарши 2 апрель куни ўтказиладиган ўйинда иштирок этмайди.\nЭслатиб ўтамиз, футболчи «Эвертон»га қарши ўйин вақтида рақиб футболчиси Гарет Бэрри билан баҳслашиб қолган ва майдондан четлатилганди. Аввалига у рақибининг бўйнига тишларини ботиргани гумон қилинганди, кейинроқ ундан бу гумон олинди.\n«Челси»: «Диего Коста Бэррини тишламаганини айтди»\nБэрри Коста ўзини тишламаганини айтди\nГуус Ҳиддинк: «Кафолат йўқ, балки Костанинг жиғига тегадиганлар ундан бўса олишни истагани учун шундай иш қилишар»


ЎзА - “Меҳр нури чашмалари”\n“Меҳр нури чашмалари”\n01.06.2018 18:51 Чоп этиш версияси\nШу номдаги тадбир болажонларда олам-олам қувонч бағишлади.\nРеспублика болалар ижтимоий мослашуви маркази болаларни ҳимоялаш бўйича самарали фаолият олиб бормоқда. Ота-она қарамоғисиз, етим, имконияти чекланган, нотинч оилалар, ижтимоий-ҳуқуқий хатар гуруҳидаги, иқтидорли болаларнинг муаммолари марказнинг доимий эътиборида.\nМарказда Халқаро болаларни ҳимоя қилиш куни муносабати билан “Меҳр нури чашмалари” деб номланган байрам тадбири ўтказилди. Унда имконияти чекланган болалар, уларнинг ота-оналари ва яқинлари иштирок этди.\nТурли вазирлик ва идоралардан таклиф қилинган меҳмонлар болаларни байрам билан қутлади. Совғалар улашилди, концерт дастури барчада илиқ таассурот қолдирди.